title: Ulla Mannonen

text: Mannosen pääasiassa Karjalan kannakselta Suomalaisen Kirjallisuuden Seuran kansanrunousarkistoa varten keräämä kokoelma sisältää yli 15 000 perinneyksikköä. Kansanperinteen ohella hän keräsi vanhoja esineitä ja otti 1930-luvulla kansatieteellisiä valokuvia. Mannonen kirjoitti vuosina 1930–1958 Karjala-lehteen artikkeleita ja pakinoita. Hän julkaisi myös kirjan "Muistojen muruja" (Karjalan kirja, Jyväskylä 1952).


title: Ulla Mannonen

text: Mannonen arvosteli Kansanrunousarkistoon 1941 lähettämissään kirjeissä sitä että Martti Haavio oli arvellut Kalevalan runojen olleen osittain länsisuomalaista alkuperää. Mannonen syytti Haaviota siitä että tämä koetti viedä karjalaisille kuuluvan kansallisperinnön tällä teoriallaan.


title: MUSH

text: Oy MUSH Ltd on 2004 perustettu eläinten ruokaa valmistava perheyritys, josta tuli osa Snellman-konsernia vuonna 2011. Mushilla oli vuonna 2013 työntekijöitä 40 ja liikevaihto oli 6,1 milj. €. MUSH on suurin BARF-tuotteiden valmistaja ja yksi suurimmista koiranruoan valmistajista Pohjoismaissa. MUSH B.A.R.F. -tuotteita myydään myös ulkomailla: Ruotsista, Norjasta ja Saksasta. Toimitusjohtajana toimii Magnus Pettersson.


title: MUSH

text: MUSH tekee pääasiassa koiranruokaa, mutta yritykseltä löytyy myös 2 tuotetta kissoille. MUSH B.A.R.F. tuotteissa käytetty liha on Suomesta ja lohi Norjasta. Yrityksen kaikki tuotteet ovat pakasteita.


title: Richard Donovan

text: Richard Donovan (s. 1966) on irlantilainen maratoonari ja ultrajuoksija, joka voitti maailman ensimmäisen etelänavan maratonin vuonna 2002. Samana vuonna hän juoksi ensimmäisen pohjoisnavan maratonin. Vuonna 2009 hän juoksi seitsemän maratonia seitsemällä mantereella alle seitsemässä päivässä. Donovan paransi ennätystään vuonna 2012 alle viiteen vuorokauteen, joka on nykyinen maailmanennätys.


title: Richard Donovan

text: Muita Donovanin voittamia juoksuja ovat muun muassa Inca Trail -maraton, Everestin maraton ja etelänavan 100 kilometrin juoksu.


title: Richard Donovan

text: Toukokuussa 2015 Donovan lähtee juoksumatkalle Yhdysvaltain halki San Franciscosta New Yorkiin. Matka on samalla valmistautumista seuraavaan juoksuun Etelämantereen halki myöhemmin samana vuonna. Hän on aiemmin juossut Irlannin poikki Mizen Headista Malin Headiin.


title: Jussi-palkinnot 1995

text: Jussi-palkinnot 1995 jaettiin 3. helmikuuta 1995 järjestetyssä jakotilaisuudessa hotelli Lordissa Helsingissä. Palkinnot jaettiin elokuville, jotka olivat saaneet ensi-iltansa vuonna 1994.


title: Maigonis Valdmanis

text: Maigonis Valdmanis (, 9. syyskuuta 1933 Riika – 30. lokakuuta 1999 Roja) oli Neuvostoliittoa kilpaurallaan edustanut latvialainen koripalloilija, olympiamitalisti ja Euroopan mestari.


title: Maigonis Valdmanis

text: Valdmanis saavutti olympiahopeaa Neuvostoliiton koripallomaajoukkueen pelaajana Helsingissä 1952, Melbournessa 1956 ja Roomassa 1960. EM-kilpailuissa hän voitti kultaa vuosina 1957, 1959 ja 1961. Seuratasolla Valdmanis voitti ASK Rīgan joukkueessa FIBA Euroliigan kolmasti peräkkäin vuosina 1958–1960.


title: Jussi-palkinnot 1994

text: Jussi-palkinnot 1994 jaettiin 19. maaliskuuta 1994 järjestetyssä jakotilaisuudessa Aleksanterin teatterissa Helsingissä. Palkinnot jaettiin elokuville, jotka olivat saaneet ensi-iltansa vuonna 1993.


title: Otar Korkia

text: Otar Korkia (, , 10. toukokuuta 1923 Kutaisi, Transkaukasian SFNT – 15. maaliskuuta 2005 Tbilisi, Georgia) oli Neuvostoliittoa kilpaurallaan edustanut georgialainen koripalloilija, olympiamitalisti ja Euroopan mestari.


title: Otar Korkia

text: Korkia saavutti olympiahopeaa Neuvostoliiton koripallomaajoukkueen pelaajana Helsingissä 1952. EM-kilpailuissa hän voitti kultaa vuosina 1947, 1951 ja 1953 sekä pronssia vuonna 1955.


title: Nodar Džordžikia

text: Nodar Džordžikia (, , 15. marraskuuta 1921 Kutaisi, Georgian SNT – 1. kesäkuuta 2008) oli Neuvostoliittoa kilpaurallaan edustanut georgialainen koripalloilija, olympiamitalisti ja Euroopan mestari.


title: Nodar Džordžikia

text: Džordžikia saavutti olympiahopeaa Neuvostoliiton koripallomaajoukkueen pelaajana Helsingissä 1952. EM-kilpailuista hän voitti kultaa vuonna 1947.


title: Samuel Castillejo

text: Samuel ”Samu” Castillejo Azuaga (s. 18. tammikuuta 1995 Málaga, Espanja) on espanjalainen jalkapalloilija. Hän edustaa Italian Serie A:ssa pelaavaa AC Milan ja on pelipaikaltaan laitalinkki.


title: Samuel Castillejo

text: Castillejo on kotikaupunkinsa jalkapalloseura Málaga Club de Fútbolin nuorisoakatemian kasvatti. Hän pelasi vuonna 2011 ensimmäistä kertaa seuran reservijoukkueessa, joka pelasi maan neljänneksi korkeimmalla sarjatasolla Tercera Divisiónissa.


title: Samuel Castillejo

text: Kesäkuussa 2014 Castillejo sai uudelta päävalmentaja Javi Gracialta kutsun edustusjoukkueeseen harjoituskaudelle. Hänet valittiin ottelun parhaaksi pelaajaksi englantilaisseura Newcastle Unitedia vastaan pelatussa ystävyysottelussa, hänen viimeisteltyään kaksi maalia joukkueelleen. Seuraavan kuukauden aikana hänet nostettiin pysyvästi edustusjoukkueeseen.


title: Samuel Castillejo

text: 29. elokuuta 2014 Castillejo teki virallisen ensiesiintymisensä edustusjoukkueessa ottelussa Valenciaa vastaan, päästyään vaihdosta kentälle ottelun 57. peliminuutilla. 2. helmikuuta 2015 hän teki samaista joukkuetta vastaan ensimmäisen maalinsa edustusjoukkueessa.


title: Samuel Castillejo

text: 18. kesäkuuta 2015 solmitun sopimuksen perusteella hän siirtyi heinäkuussa yhdessä joukkuetoverinsa Samu Garcían kanssa Villarrealiin ja solmi seuran kanssa viisivuotisen sopimuksen. Hänestä maksettiin 8 miljoonan euron siirtokorvaus.


title: Samuel Castillejo

text: 17. elokuuta Castillejo siirtyi Italiaan AC Milanin riveihin 25 miljoonan euron siirtosummalla. Hän solmi milanolaisseuran kanssa viiden vuoden mittaisen sopimuksen.


title: Shinya Yanadori

text: Shinya Yanadori (; s. 15. joulukuuta 1986 Kushiro, Japani) on japanilainen jääkiekkopuolustaja, joka pelaa Aasian liigan Nippon Paper Cranesissa.


title: Shinya Yanadori

text: Yanadori pelasi kotimaassaan Komadaissa vuosina 2002–2004, Komazawa Tomakomaissa kauden 2004–2005 ja Meijin yliopistojoukkueessa vuodet 2005–2009. Kaudeksi 2009–2010 hän siirtyi Aasian liigan Nippon Paper Cranesiin. Kaudella 2011–2012 Yanadori oli tehoilla 9+11=20 eniten maaleja tehnyt sekä tehokkain puolustaja Hideyuki Osawan kanssa. Kaudella 2012–2013 hän oli kymmenellä maalillaan Paper Cranesin eniten maaleja tehnyt puolustaja. Kaudella 2013–2014 Yanadori nousi joukkueen varakapteeniksi ja oli Paper Cranesin tehokkain puolustaja tehoilla 3+28=31.


title: Shinya Yanadori

text: Kaudeksi 2014–2015 Yanadori siirtyi vuoden mittaisella sopimuksella Tanskan Metal Ligaenin Esbjerg Energyn riveihin, jossa hän voitti kauden päätteeksi hopeaa. Kaudeksi 2015–2016 Yanadori palasi vuoden mittaisella sopimuksella Nippon Paper Cranesiin. Hän voitti koko ALIH:n puolustajien piste- ja syöttöpörssin sekä Nipponin sisäisen syöttöpörssin tehoilla 8+36=44. Yanadori valittiin kauden päätteeksi liigan parhaaksi hyökkääväksi puolustajaksi. Kaudella 2016–2017 hän oli tehoilla 3+37=40 joukkueensa paras syöttäjä, kolmanneksi paras pistemies ja tehokkain puolustaja. Yanadori voitti koko ALIH:n puolustajien syöttöpörssin ja sijoittui puolustajien pistepörssissä kolmanneksi. Hän voitti myös Nipponin sisäisen tehotilaston lukemalla +19.


title: Shinya Yanadori

text: Yanadori edusti Japania I-divisioonan MM-kilpailuissa vuosina 2006, 2008 ja 2010 voittaen kaikista turnauksista lohkopronssia sekä IA-divisioonan MM-kilpailuissa vuosina 2012, 2013, 2014, 2015 ja 2016 voittaen vuoden 2014 turnauksesta pronssia. Hän pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa. Yanadori pelasi myös Aasian talvikisoissa vuosina 2007 ja 2011, joista ensimmäinen turnaus päättyi kultaan ja jälkimmäinen hopeaan.


title: Shinya Yanadori

text: Yanadori pelasi myös alle 20-vuotiaiden I-divisioonan MM-kilpailuissa vuosina 2004 ja 2006 sekä II-divisioonan MM-kilpailuissa vuonna 2005, jolloin hän voitti A-lohkon kultaa. Yanadori pelasi myös alle 18-vuotiaiden I-divisioonan MM-kilpailuissa vuosina 2003 ja 2004, joista jälkimmäinen turnaus päättyi B-lohkon hopeaan.


title: Hamburger Morgenpost

text: Hamburger Morgenpost ("Mopo") on Hampurissa ilmestyvä saksalainen iltapäivälehti.


title: Hamburger Morgenpost

text: Lehti joutui tuhopolttoyrityksen kohteeksi aamuyöllä 11. tammikuuta 2015 julkaistuaan ranskalaisen "Charlie Hebdon" pilakuvia. Tapauksen johdosta otettiin kiinni kaksi ihmistä.


title: Mauri Pohto

text: Mauri Rafael Pohto (18. syyskuuta 1905 Tampere – 29. joulukuuta 1989 Helsinki) oli Helsingin yliopiston ensimmäinen hammaslääketieteen professori.


title: Mauri Pohto

text: Pohdon vanhemmat olivat kirjanpitäjä Samuel Adiel Pohto ja Anna Sofia Pirilä. Vaikka hammaslääketieteen opetus oli alkanut Helsingin yliopistossa jo 1892, sen ensimmäinen varsinainen professuuri perustettiin vasta 1957. Pohdosta tuli hampaantäyttöopin, vuodesta 1966 kariesopin, professori. Hän oli perehtynyt alaan jo 1930-luvulta tutkijana ja opettajana. Opetusta Pohto kehitti muun muassa opetuselokuvien avulla, mistä hän sai professorin uransa alkuvuosina kansainvälisiä palkintoja. Tutkijana häntä kiinnostivat esimerkiksi vitamiinien vaikutus karieksen ennaltaehkäisyssä, penisilliinin ja muidenkin antibioottien käyttö hammashoidossa sekä hammasytimen mikroskooppiset löydökset. Viimeksi mainitusta varsinkin hänen hammasytimen verenkiertoa koskevat tutkimuksensa saivat huomiota. Yliopiston hammaslääketieteen laitoksen johtaja hän oli 1963–1972, alan koulutusta pohtineen komitean puheenjohtajana hän toimi 1963–1965. Merkittävää oli myös Pohdon osallistuminen hammaslääketieteen laitoksen uusien tilojen rakentamiseen, hän oli rakennustoimikunnan puheenjohtaja. Ruskeasuon klinikka valmistui kuitenkin vasta 1979, kun Pohto oli jo siirtynyt eläkkeelle.


title: Mauri Pohto

text: Pohdon puoliso vuodesta 1937 oli Pulmu Annikki Alanko (s. 1908). Molemmista perheen lapsista tuli hammaslääkäreitä ja pojasta Pentti Pohdosta (s. 1938) myös pitkäaikainen yliopisto-opettaja.


title: Happy (Pharrell Williamsin kappale)

text: Happy on yhdysvaltalaisen laulaja-lauluntekijä Pharrell Williamsin kappale elokuvan Itse ilkimys 2 soundtrackiltä. Se julkaistiin myös Williamsin toisen, Girl-studioalbumin johdantosinglenä 21. marraskuuta 2013 yhdessä pitkän musiikkivideon kanssa. Kappaleen julkaisi uudelleen 16. joulukuuta 2013 Back Lot Records Sony Music Entertainmentin divisioonan Columbia Recordsin linsenssillä.


title: Happy (Pharrell Williamsin kappale)

text: "Happy" on keskitempoinen soulkappale, jossa ilmaantuvaa Williamsin falsettiääntä on verrattu Curtis Mayfieldiin kriitikkojen keskuudessa. Kappale on ollut suuri menestys, saavutettuaan listan kärjen Yhdysvalloissa, Isossa-Britanniassa, Kanadassa, Irlannissa, Uudessa-Seelannissa sekä yhdeksässätoista muussa eri valtiossa. Sitä on myyty Yhdysvalloissa yli 6.62 miljoonaa sekä Isossa-Britanniassa yli 1.62 miljoonaa kopiota. Heinäkuussa 2014 kappaletta oli myyty maailmanlaajuisesti 12 miljoonaa kopiota, ollen yksi kaikkien aikojen myydyimmistä singleistä. Kappale oli ehdolla Parhaan laulun Oscar-palkinnolle, mutta hävisi elokuvan Frozen - huurteinen seikkailu kappaleelle "Let It Go".


title: Happy (Pharrell Williamsin kappale)

text: Kappale oli ehdolla vuoden 2014 MTV Video Music Awardsissa kategorioissa "Paras miespääosan video" ja "Vuoden video". Se oli Billboard-listalla vuoden 2014 myydyin single.


title: Tamim bin Hamad Al Thani

text: Tamim bin Hamad Al Thani (s. 1980) on Qatarin emiiri vuodesta 2013. Hänen isänsä Hamad ibn Khalifa al-Thani luopui vallasta 61-vuotiaana, mikä on harvinaista Persialahden alueella, missä hallitsijat yleensä pysyvät vallassa kuolemaansa asti.


title: Tamim bin Hamad Al Thani

text: Tamim kävi koulunsa Englannissa, Dorsetissa ja jatkoi isänsä tavoin Sandhurstin sotilasakatemiassa. Hän valmistui 1998 ja palveli sen jälkeen Qatarin armeijassa, jossa nousi varaylipäälliköksi vuonna 2009.


title: Tamim bin Hamad Al Thani

text: Tamim Al Thani on merkittävä urheiluvaikuttaja ja kansainvälisen olympiakomitean jäsen.


title: Tamim bin Hamad Al Thani

text: Valtaan noustuaan Tamim Al Thani on keskittynyt edeltäjäänsä enemmän kotimaan asioihin. Hän on pyrkinyt parantamaan virkakoneiston täsmällisyyttä ja ammattitaitoisuutta.


title: I’m Real

text: I'm Real on kahden Jennifer Lopezin toiselle, J. Lo-studioalbumille nauhoittaman kappaleen nimi. Kappaleen alkuperäinen versio julkaistiin albumin neljäntenä singlenä; Ja Rule The Inc. Recordsista (tunnettiin aiemmin nimellä Murder Inc. Records) sanoitti uuden version kappaleesta nimeltään I'm Real (Murder remix) jolla myös Ja Rule itse esiintyy. Se liitettiin osaksi "J. Lon" uudelleenjulkaisua heinäkuussa 2001. Tämän lisäksi se julkaistiin Lopezin remix-albumille J to tha L-O! The Remixes ja Ja Rulesin kolmannelle, Pain Is Love-studioalbumille.


title: I’m Real

text: Kappaleen alkuperäinen versio sai pääosin positiivisia vastaanottoja musiikkikriitikoilta, jotka kehuivat sen 80-luvun tyyliä, kun taas remix-versio sai ristiriitaisia vastaanottoja musiikkikriitikoilta. Molempia kappaleita kuitenkin arvostettiin niissä käytettävistä sampleista. Laulaja Ashanti (myös The Inc.:ssä) esitti taustalaulut Murder Remixillä.


title: I’m Real

text: Murder Remix-versio saavutti Billboard Hot 100-listan kärjen viideksi peräkkäiseksi viikoksi, alkaen 8. syyskuuta 2001 ja se saavutti Hot 100 Airplay-listan kärjen. Kaksi kappaletta ovat olennaisesti erilaisia kappaleita samalla nimellä. Tämän myötä julkaisua seurasi runsaasti kiistaa. Kappaleelle tehtiin kaksi musiikkivideota, joista ensimmäisellä nähdään Lopez ajamassa moottoripyörällä halki valtatien sekä pitämässä tanssitaukoa, kun taas toisella videolla nähdään Ja Rule ja Irv Gotti. Molemmat musiikkivideot ohjasi Dave Meyers. Kappale on merkittävä oltuaan Syyskuun 11. päivän terrori-iskupäivänä Yhdysvaltain singlelistan kärjessä.


title: Panu Peltokangas

text: Panu Peltokangas (s. 22. syyskuuta 1992) on suomalainen koripalloilija, pelipaikaltaan sentteri. Hän edustaa Korisliigassa pelaavaa kasvattajaseuraansa Korikobria. Liigadebyyttinsä Peltokangas teki kaudella 2013-2014, lokakuussa 2013 pelatussa ottelussa Tapiolan Honkaa vastaan. Kauden 2016–2017 hän edusti Korihaita.


title: Panu Peltokangas

text: Kesäkuussa 2016 Peltokangas siirtyi Korisliigaan nousseeseen Korihaihin. Seuraavaksi kaudeksi hän palasi Kobriin.


title: Adelsheim

text: Adelsheim on kunta Saksassa, Baden-Württembergin osavaltiossa. Sen pinta-ala on 43,84 km². Kunnassa asuu 4878 asukasta ja asukastiheys on näin 111 asukasta/km². Pormestarina toimii Klaus Gramlich. Kunnan nähtävyyksiin kuuluu vuonna 1489 rakennettu kirkko nimeltä Jakobskirche ("Jaakobinkirkko").


title: Edmund Pettus Bridge

text: Edmund Pettus Bridge on Alabamajoen yli kulkeva silta Selman kaupungissa Alabamassa. Se on nimetty kenraali Edmund Winston Pettusin mukaan. Silta valmistui vuonna 1940, ja se on 76 metriä pitkä.


title: Edmund Pettus Bridge

text: Edmund Pettus Bridge tuli tunnetuksi vuonna 1965 paikkana, jossa Alabaman poliisit hyökkäsivät rauhanomaisia mielenosoittajia vastaan Selma–Montgomery-marssien yhteydessä.


title: Edmund Pettus Bridge

text: Vuonna 2013 silta julistettiin Yhdysvaltain historialliseksi maamerkiksi.


title: Rottajärvi (Pori)

text: Rottajärvi on Satakunnassa Porissa sijaitseva järvi, joka kuuluu Söörmarkunjoen vesistöön.


title: Rottajärvi (Pori)

text: Järven pinta-ala on 4,0 hehtaaria ja sen pituus on 550 metriä ja leveys 150 metriä. Järvi sijaitsee kaeskellä Rottasuota, joka on kokonaan ojitettu. Järven vedet suotuvat suon läpi ja poistuvat suolta sen pohjoissivulla olevasta laskuojasta. Oja yhtyy Viikerinojaan, joka muuttuu ennen Söörmarkkua Söörmarkunojaksi ja sittemmin Söörmarkunjoeksi. Järven rantaviiva on 400 metriä pitkä ja ranta on metsäistä ojitettua suota. Keskellä järveä on suurehko saaria ja pohjoisrannalla on yksi tietön asunto.


title: Rottajärvi (Pori)

text: Soiden ympäröimä Rottajärvi ei esiinny monessakaan vanhassa kartassa. Se ilmaantui kuitenkin karttoihin, koska talonpojat aikoivat kuivattaa sen. Ruosniemen pitäjänkartassa se on piirretty lähes nykyisen muotoisena, mutta sillä oli tuolloin myös pienempi saari nykyisen yhden ison saaren lisäksi. Kuivattamista suunnittelevan maanmittarin katselmuskartassa vuodelta 1846 saaria on vain yksi.


title: Rottajärvi (Pori)

text: Ruosniemeläiset isännät anoivat vuonna 1846 lupaa laskea Rottajärven vedenpintaa ja kuivattaa sitä ympäröivää suota ilmeisesti uusien niittyjen luomista varten. Maanmittarin G. W. Leidenius järjesti vuonna 1946 katselmuksen, jossa arvioitiin kuivattamisen kannattavuutta. Järven pinta-alaksi mitattiin 8 tynnyrinalan ja 11 kapanalan suuruiseksi ja järveä ympäröivien soiden pinta-alaksi 78 tynnyrinalan ja 21 kapanalan suuruisiksi. Järven syvyydeksi saatiin 4 kyynärää eli noin 2,5 metriä ja pohjamudan paksuudeksi saatiin kaksi kyynärää. Soiden pohjalla oli "svartmyllaa" eli mustaa multaa sekä hiekan ja saven seosta. Näistä seikoista arvoitiin alueen soveltuvuutta viljelyyn. Maanmittari ehdotti pohjoiseen kulkevaa ojaa, joka 1 273 kyynärän pituisena yltäisi Pietilän niityllä juoksevaan ojaan. Hän myös ehdotti, että vain pienempi suo kuivatettaisiin sen hyvän mullan vuoksi ja suurempi suo jätettäisiin rauhaan.


title: Rottajärvi (Pori)

text: Katselmuksen tulokset toimitettiin maaherralle vuonna 1847, joka pyysi lausunnot Tie- ja vesirakennushallitukselta sekä kaikkia muilta asianosaisilta. Hallituksen suositeltua hanketta eikä kenenkään vastustettua sitä, maaherra antoi luvan toteuttaa kuivatus. Sen etenemisestä ei ole tietoa, joten se sujui varmaan riidatta, koska piirustusten mukainen metsäoja löytyy nykyään kartalta. Se laskee Söörmarkunjokeen. Järven muoto nykykartalla ja katselmuskartalla ovat samat, joten järven vedenpintaa ei ole oonnistuttu laskemaan. Soiden kuivattaminen on toteutettu viimeistään nykypäivänä, koska soilta johtaa oja kuivatetun Pyntösjärven kuivatusojaan, joka laskee Kokemäenjokeen.


title: Suomen euroviisukarsinta 1978

text: Suomen euroviisukarsinta 1978 oli kilpailu, jossa valittiin Suomen edustaja vuoden 1978 Eurovision laulukilpailuun. Kilpailu pidettiin avoimena sävellyskilpailuna, johon saatiin 137 kappaletta. Niistä seitsemän parasta valittiin lauantaina 11. helmikuuta pidettyyn finaaliin. Lähetys nähtiin suorana TV1:ssä kello 19.50 alkaen. Uutisten kohdalla oli tauko, ja tuloslähetys nähtiin TV2:ssa kello 21.20. Samassa lähetyksessä valittiin myös Suomen edustaja Intervision laulukilpailuun. Karsinta lähetettiin ensimmäistä kertaa Helsingin ulkopuolelta, tällä kertaa Tampereen Ristimäestä Yleisradion studioilta. Helsingistä sopivaa paikkaa ei löytynyt, sillä Pasilan studiot olivat remontissa ja TV1:n henkilöstö valmistautui viikkoa myöhemmin Lahdessa pidettäviin hiihdon maailmanmestaruuskisoihin. Kapellimestarina toimi normaalin Ossi Runteen sijaan Risto Hiltunen. Väliajalla esiintyi edellisvuotisen Intervision laulukilpailun voittaja, tšekkoslovakialainen Helena Vondračková.


title: Suomen euroviisukarsinta 1978

text: Karsinnan jälkeen EMI-levy-yhtiö julkisti kokoelmalevyn "Viisut 78", joka sisälsi kaikki sekä euro- että interviisukarsinnoissa kuullut kappaleet, tosin osan eri artistien esittäminä.


title: Nikkelinitraatti

text: Nikkelinitraatti (Ni(NO)) on nikkeli- ja nitraatti-ionien muodostama epäorgaaninen ioniyhdiste. Yhdistettä käytetään muun muassa katalyyttien ja nikkeli-alkalimetalliparistojen sekä nikkeli-kadmiumparistojen valmistuksessa sekä keramiikan värjäykseen.


title: Nikkelinitraatti

text: Nikkelinitraatti on huoneenlämpötilassa vihreää kiteistä ja hygroskooppista ainetta. Yhdiste liukenee helposti veteen ja lisäksi eräisiin orgaanisiin liuottimiin kuten etanoliin. Kidevedettömän muodon lisäksi tunnetaan 4 kidevedellistä muotoa, jotka ovat dihydraatti (Ni(NO)·2HO), tetrahydraatti (Ni(NO)·4HO), heksahydraatti (Ni(NO)·6HO) ja nonahydraatti (Ni(NO)·9HO). Näistä heksahydraatti on huoneenlämpötilassa stabiilein. Kuumennettaessa heksahydraattia se sulaa 56,7 °C:n lämpötilassa ja kuumennettaessa enemmän alkaa kideveden määrä vähentyä. Voimakkaasti kuumennettaessa nikkelinitraatti hajoaa nikkelioksidiksi. Muiden nitraattien tavoin yhdiste on voimakas hapetin.


title: Nikkelinitraatti

text: Nikkelinitraattia muodostuu nikkelijauheen ja typpihapon välisessä reaktiossa. Tämä reaktio on kuitenkin hyvin voimakkaasti eksoterminen ja vapautuva lämpötila hajottaa typpihapon muun muassa ammoniumnitraatiksi. Tämän vuoksi nikkelinitraattia valmistetaan tyypillisimmin typpihapon ja nikkelioksidin tai nikkelikarbonaatin välisellä reaktiolla, koska nämä ovat helpommin hallittaessa. Haihdutettaessa vesi pois näin muodostuneesta liuoksesta muodostuu tuotteena nikkelinitraattiheksahydraattia. Vedetöntä nikkelinitraattia voidaan tuottaa lisäämällä nikkelinitraatin heksahydraatin joukkoon dimetoksietaania ja tislaamalla dimetoksietaani ja vesi pois atseotrooppisena seoksena alennetussa paineessa tai poistaa vesi dityppipentoksidin avulla. Käytetympi tapa on kuitenkin valmistaa vedetöntä nikkelinitraattia nikkelikarbonyylin ja dityppitetraoksidin välisellä reaktiolla.


title: Nikkelinitraatti

text: Nikkelinitraattia käytetään nikkelikatalyyttien valmistamiseen. Nikkelinitraatti impregoidaan kiinteällä kantajalle ja kuumennettaan, jolloin muodostuu nikkeliä. Nikkelinitraatin etuna halvempaan nikkelisulfaatin nähden on, että käytettäessä nikkelisulfaattia katalyytin pintaan voi jäädä rikkiä, joka toimii katalyyttimyrkkynä. Nikkelinitraattia käytetään myös nikkeliparistoissa käytettävien elektrodien valmistukseen. Nämä elektrodit käsitellään emäsliuoksella, jolloin elektrodien pintaan muodostuu nikkelihydroksidia. Muita yhdisteen käyttökohteita ovat lasin ja keramiikan värjääminen ruskeaksi, metallien päällystäminen nikkelillä elektrolyyttisesti, tekstiilien värjäyksessä peittana ja muiden nikkeliyhdisteiden valmistus.


Abdullah bin Nasser bin Khalifa Al Thani (s. 1965) on qatarilainen šeikki, maataan hallitsevat Al Thani-suvun jäsen, joka on toiminut maansa pääministerinä kesästä 2013. Hän oli aikaisemmin sisäasioiden ministeri ja nousi pääministeriksi vallanvaihdon yhteydessä, kun emiiri Hamad ibn Khalifa al-Thani luopui vallasta poikansa Tamim ibn Hamad Al Thanin hyväksi.


title: Abdullah bin Nasser bin Khalifa Al Thani

text: Abdullah bin Nasser bin Khalifa on suorittanut alemman korkeakoulututkinnon Britanniassa ja oikeustieteiden tutkinnon Beirutin arabiyliopistossa. Hän on naimisissa ja viiden lapsen isä.


title: Martta Helminen

text: Martta Helena Helminen (26. heinäkuuta 1890 Tampere – 6. toukokuuta 1983 Helsinki) oli suomalainen taiteilija, joka tunnetaan erityisesti kirkkojen alttaritauluista.


title: Martta Helminen

text: Martta Helmisen vanhemmat olivat kauppias Gustaf Helminen ja Hilda Helenius. Martta valmistui Tampereen tyttökoulusta vuonna 1906, jonka jälkeen hän kävi taideyhdistyksen piirustuskoulua, josta valmistui vuonna 1909. Taideopintojaan hän täydensi ulkomailla Münchenissä 1910, Pariisissa taidemaalari Charles-François-Prosper Guérinin opissa vuosina 1914 ja 1921 sekä Italiassa 1928. Ennen varsinaista taiteilijan uraansa Helminen toimi Tampereen tyttölyseon piirustuksenopettajana vuosina 1910–1921. Vuosina 1912-1961 Tampereen Aaltosen Kenkätehtaan teknillisen johtajana toimiva diplomi-insinööri Otto Ferdinand Helminen (1886 – 1970) oli hänen veljensä.


title: Martta Helminen

text: Helminen erikoistui urallaan kirkkotaiteeseen. Hän maalasi uudet alttaritaulut Pihtiputaan, Punkaharjun, Luumäen ja Kangaslammen kirkkoihin. Kirkollisten kuvien lisäksi hän maalasi muotokuvia. Myös Tampereen Tammelan koulun dekoratiiviset seinäkoristelut ovat hänen tekemiään. Helminen osallistui myös perheaikakausikirja "Aamun" taiteelliseen toimittamiseen.


title: Martta Helminen

text: Helminen osallistui muun muassa Suomen taiteilijaseuran taidenäyttelyihin ja piti yksityisnäyttelyitä Tampereella ja Helsingissä.


title: Martta Helminen

text: Tampereen taideyhdistyksen johtokunnan jäsenenä Martta Helminen toimi vuosina 1919–1932 ja oli v. 1920 mukana perustamassa Tampereen Taiteilijaseuraa.


title: Martta Helminen

text: Helmisen töitä kuuluu mm. Tampereen taidemuseon, sekä Tampereella sijaitsevissa Hiekan taidemuseon sekä Emil Aaltosen museon kokoelmiin.


title: Hamad ibn Jassim Al Thani

text: Hamad bin Jassim bin Jaber Al Thani (s. 1959) on qatarilainen šeikki, maataan hallitsevan Al Thani -suvun jäsen, joka toimi maansa ulko- ja pääministerinä emiiri Hamad ibn Khalifa al-Thanin aikana. Hänet siirrettiin pois ministerin virasta kesällä 2013, kun emiiri luopui vallasta poikansa Tamim ibn Hamad Al Thanin hyväksi.


title: Hamad ibn Jassim Al Thani

text: Pää- ja ulkoministerin tehtävien lisäksi Hamad bin Jassim johti Quatarin investointivirastoa ja teki huomattavia sijoituksia yli 30 maahan. Ei ole selvää, mikä kaikki on Qatarin valtion omaisuutta, mikä hallitsevan valtaeliitin yksityisomaisuutta.


title: Hamad ibn Jassim Al Thani

text: Hamad bin Jassimilla on loistelias asunto Lontoon Hyde Parkissa ja 15 lasta kahden vaimonsa kanssa.


title: Hamad ibn Jassim Al Thani

text: Hamad bin Jassimin on sanottu olevan kiinnostunut YK:n pääsihteerin paikasta, kun Ban Ki-moonin kausi päättyy 2016.


title: José Fonte

text: José Miguel da Rocha Fonte (s. 22. joulukuuta 1983 Penafiel) on portugalilainen jalkapalloilija, joka edustaa Kiinan Superliigassa pelaavaa kiinalaisseura Dalian Yifangia. Hän liittyi joukkueeseen helmikuussa 2018. Pelipaikaltaan oikeajalkainen Fonte on keskuspuolustaja. Hän kuuluu myös Portugalin jalkapallomaajoukkueeseen.


title: José Fonte

text: Fonte edusti nuorena Sporting CP:tä ja pelasi seuran kakkosjoukkueessa vuosina 2002-2004 59 ottelua. Kauden 2004-2005 Fonte pelasi ykkösdivisioonan Felgueirasissa. Vuonna 2005 Fonte siirtyi Primeira Ligan Vitória FC:hen, jossa hän teki pääsarjadebyyttinsä. Tammikuussa 2006 hän kuitenkin vaihtoi taas seuraa, nyt maan suurseuraan Benficaan. Fonte edusti Benficaa vuoteen 2008 asti, muttei pelannut Primeira Ligassa yhtään peliä. Suurimman osan ajasta hän vietti lainalla muissa seuroissa. Kauden 2007-2008 Fonte pelasi lainalla Englannin mestaruussarjan Crystal Palace FC:ssä, jossa hän vakuutti seurajohdon pelattuaan kauden aikana 24 peliä ja tehtyään yhden maalin. Kaudeksi 2008-2009 Fonte siirtyi vakituisesti Crystal Palacen pelaajaksi. Hän pelasi seurassa kaksi kautta ollen tärkeässä roolissa. Tarpeen tullen Fontea käytettiin myös hyökkääjänä. Tammikuun 2010 siirtoikkunassa Fonte siirtyi sarjaporrasta alemmas, perinneseura Southampton FC:hen. Kauden 2010-2011 jälkeen Mestaruussarjaan nousseen Southamptonin luottopelaajaksi noussut Fonte valittiin sekä Ykkösliigan vuoden joukkueeseen että seuran vuoden pelaajaksi. Kauden 2011-2012 jälkeen Southampton teki toisen perättäisen sarjanousunsa ja nousi kaudeksi 2012-2013 Valioliigaan. Valioliigassa Fonte debytoi elokuussa 2012 Manchester Cityä vastaan ja avausmaalinsa hän iski 2-2 -tasapelissä Fulham FC:tä vastaan saman vuoden lokakuussa. Hän teki tuossa pelissä kaksi maalia. Nykyisin Fonte toimii myös seuran kapteenina.


title: José Fonte

text:
Vuonna 2006 Portugalin alle 21-vuotiaiden maajoukkueessa yhden ottelun pelannut Fonte kutsuttiin lokakuussa 2014 Portugalin jalkapallomaajoukkueen mukaan ystävyysotteluun Ranskaa ja EM-karsintaotteluun Tanskaa vastaan. Debyyttinsä maajoukkueessa Fonte teki marraskuussa 2014 ystävyysottelussa Argentiinaa vastaan Old Traffordilla.
Hän voitti EM-kultaa Portugalin joukkueessa vuonna 2016.


title: Raúl de Tomás

text: Raúl de Tomás Gómez (s. 17. lokakuuta 1994 Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Rayo Vallecanoa ja on pelipaikaltaan hyökkääjä.


title: Raúl de Tomás

text: De Tomás liittyi Real Madridin nuorisoakatemiaan vuonna 2004. Menestyksekkään kauden jälkeen vuonna 2012 hänet nostettiin seuran reservijoukkueeseen, joka pelasi maan toiseksi korkeimmalla sarjatasolla Segunda Divisiónissa. Ensimmäisen ottelunsa reservijoukkueessa hän pelasi Villarrealia vastaan.


title: Raúl de Tomás

text: Ensiesiintymisensä seuran edustusjoukkueessa hän teki 29. lokakuuta 2014 Copa del Reyn ensimmäisessä osaottelussa Cornellàa vastaan, korvattuaan vaihtoon otetun Karim Benzeman.


title: Raúl de Tomás

text: 17. kesäkuuta 2018 ilmoitettiin Raúl de Tomásin tehneen viisivuotisen jatkosopimuksen Real Madridin kanssa. Hänen on tarkoitus aloittaa kausi 2018–2019 edustusjoukkueessa.


title: The Ritz-Carlton, Hong Kong

text: The Ritz-Carlton, Hong Kong () on Hongkongissa sijaitseva Ritz-Carlton-ketjun omistama hotelli. Hotellissa on 312 huonetta, ja se sijaitsee Kowloonissa International Commerce Center -pilvenpiirtäjän kerroksissa 102-118. Kyseessä onkin maailman korkein hotelli. Hotellin 118. kerroksessa eli 484 metrin korkeudessa sijaitseva baari on maailman korkeimmalla sijaitseva baari, ja samassa kerroksessa sijaitseva uima-allas on maailman korkeimmalla sijaitseva uima-allas.


title: The Ritz-Carlton, Hong Kong

text: Hotelli avattiin 29. maaliskuuta 2011. Hotellin aula sijaitsee 9. kerroksessa, jossa vastaanottohenkilökunta ohjaa vieraat pikahissiin. Pikahissi vie vieraat pääaulaan, joka sijaitsee 103. kerroksessa eli 425 metrin korkeudella. Hissimatka kestää 50 sekuntia. Varsinaiset hotellihuoneet sijaitsevat kerroksissa 104-117. Hotellissa on kolme ravintolaa: italialainen ravintola Tosca, kiinalainen ravintola Tin Lung Heen ja hotellin pääravintola, jotka kaikki sijaitsevat pääaulan alapuolella 102. kerroksessa.


title: Sakari Tukiainen

text: Sakari Ilmari Tukiainen (s. 2. lokakuuta 1991 Helsinki) on suomalainen jalkapalloilija, joka edustaa Tanskassa pelaavaa Thisted FCia. Hän on pelipaikaltaan hyökkääjä.


title: Sakari Tukiainen

text: Tukiainen edusti vuoteen 2008 asti juniorina Espoon Palloseuraa. EPS:ssa Tukiainen pelasi puolustajana. Hän lopetti jalkapallon 17-vuotiaana motivaation puutteen johdosta. Tukiainen oli viisi vuotta pelaamatta, kunnes hänen ystävänsä pyysi häntä mukaan pelaamaan Helsingin piirin Kutosessa pelanneeseen Club Latino Españoliin. CLE:ssä Tukiainen oli kaudella 2013 sarjansa paras maalintekijä 30 maalillaan. Tammikuussa 2014 hän oli Atlantis FC:n reservijoukkueen mukana, mutta liittyi pian Kakkosessa pelanneen edustusjoukkueen harjoituksiin ja sai sopimuksen.


title: Sakari Tukiainen

text: Hänen maalitahtinsa jatkui loistavana myös Atlantiksessa, sillä kauden 2014 aikana Tukiainen osui 27 pelaamassaan ottelua 40 kertaa ja rikkoi samalla Kakkosen yhden kauden maaliennätyksen, joka oli aikaisemmin Pasi Nevanperän ja Joel Pohjanpalon hallussa 33 maalilla. Tukiainen kävi marraskuussa 2014 testileirillä Allsvenskanin AIK:ssa, jossa hän teki ainoassa testipelissään kaksi maalia jääden kuitenkin ilman sopimusta. Joulukuussa 2014 hän siirtyi Viroon, Meistriliigan FC Floraan, joka on yksi maan menestyneimmistä seuroista. Tukiainen viimeisteli maalin sarjadebyytissään 7. maaliskuuta 2015 Tulevik Viljandia vastaan. Heinäkuussa hänet lainattiin loppukaudeksi samaan seuraan. Tukiainen teki Viljandin riveissä kuudessatoista ottelussa kuusi maalia.


title: Jääpallon maailmanmestaruuskilpailut 2015

text: Jääpallon vuoden 2015 MM-kilpailut olivat järjestyksessään lajin 35. MM-kilpailut. Kisat järjestettiin Venäjän Habarovskissa 29. maaliskuuta – 4. huhtikuuta 2015. Kisojen pelipaikkana toimi Jerofei Arena, joka on Venäjän pääsarjassa pelaavan SKA-Neftjanikin kotihalli. B-sarjan kilpailut pelattiin samassa paikassa jo helmikuun alussa.


text: Uutena maana kisoihin osallistui Kiina. Sen sijaan Kanadan ja Ukrainan joukkueet eivät osallistuneet turnaukseen. Latvian joukkue osallistui sekä A- että B-sarjan turnauksiin.Suomen joukkue jäi siis neljännen kerran ilman mitalia neljänneksi. Suomen joukkueen 12 Ruotsin sarjojen ja 5 Suomen Bandyliigan pelaajista tehdyn valinnan yhteydessä päävalmentaja Antti Parviainen oli todennut pelaajavalinnoistaan seuraavaa:


text: Maalivahdeiksi oli valittu Ruotsin Elitserrien-maalivahdit Virtanen ja Kyllönen. Keskuspuolustus oli rakentunut myös kauden ja edellisenkin kauden aikana mukana olleista jo kokeneista pelaajista: Moisala, Hiltunen ja maajoukkueeseen paluun tehnyt Markus Hiukka. Sivutukien osalta Antti Ekmanin jäädessä pois Ruotsissa pelanneet Janne Rintala ja Tuomas Mokko ottivat ao. pelipaikan. Samuli Helavuori oli kehittynyt edelleen oli joukkueen runkomiehiä. Keskikenttä ja pelinrakentaminen olivat kokeneiden Aaltosen ja Hauskan harteilla. Heitä tukivat nuoret todella vahvat luistelijat Janne Rintala, Tuomas Määttä ja Eetu Peuhkuri. Myös Markus Kumpuojaa oli suunniteltu käyttämään keskikentällä hyökkäyksen lisäksi, kuten myös allround pelaajaksi roolitettua Ville-Veikko Angeriaa, joka on käytettävissä myös sivutukena ja puolustajana. Puhtaita hyökkääjiä olivat Mikko Lukkarila ja Sami Laakkonen.Latvian lopullinen sijoitus määräytyi A-sarjan perusteella. Joukkue voitti B-sarjan mestaruuden.


title: Marius Aleksejev

text:
Marius Aleksejev (s. 27. elokuuta 1982 Tallinna) on virolainen käsipallomaalivahti, joka edustaa käsipallon SM-liigassa pelaavaa Riihimäen Cocksia. Aleksejev on 195 senttimetriä pitkä ja painaa 93 kilogrammaa.
Aleksejev aloitti uransa kotimaansa HC Kehra Tallinnassa, jossa hän voitti kotimaansa mestaruuden kaudella 2008-2009. Kotimaassaan hän edusti myös HC Tallasta. Aleksejev pelasi kauden 2004-2005 SM-liigan SIF:issä, jolloin hän voitti Suomen mestaruuden. Sveitsissä Aleksejev edusti HC Kriens-Luzernia ja Kadetten Schaffhausenia. Kriens-Luzernin kanssa hän voitti kaudella 2010-2010 Sveitsin liigan pronssia ja Schaffhausenin kanssa kaudella 2012-2013 hopeaa. Riihimäen Cocksissa Aleksejev on pelannut vuodesta 2013 lähtien. Kaudella 2013-2014 hän voitti Suomen mestaruuden seuran kanssa. Aleksejevia pidetään yhtenä liigan parhaista maalivahdeista.


title: Marius Aleksejev

text: Viron käsipallomaajoukkueessa Aleksejev on pelannut vuodesta 2001 asti. Hän on pelannut maajoukkueessa 107 maaottelua. Juniorimaaotteluita Aleksejev on pelannut noin 30 kappaletta.


Parhaan minisarjan tai televisioelokuvan Golden Globe -palkinto on yksi palkinnoista, joita Hollywood Foreign Press Association jakaa vuosittain.


title: Mateusz Mika

text: Mateusz Mika (s. 21. tammikuuta 1991 Kobiernice) on puolalainen lentopalloilija, joka edustaa Puolan lentopalloliigassa pelaavaa Lotos Trefl Gdańskia. Vuodesta 2010 asti Mika on kuulunut myös Puolan lentopallomaajoukkueeseen. Hän voitti maajoukkueen kanssa MM-kultaa koti-MM-kisoista vuodelta 2014. Finaalissa kaatui Brasilia lukemin 3-1. Mika oli voittamassa myös EM-pronssia vuonna 2011.


title: Mateusz Mika

text: Mika on pelannut koko seurauransa lukuun ottamatta kautta 2013-2014 kotimaassaan. Kaudella 2011-2012 Mika voitti maansa mestaruuden Resovia Rzeszówin kanssa. Kahdella edelliskaudella hän voitti saman seuran kanssa pronssia. Kauden 2013-2014 hän pelasi Ranskan pääsarjan Montpellier UC:ssa, jonka jälkeen hän palasi edelliseen seuraansa Lotos Trefl Gdańskiin, jossa hänen pelinumeronsa on nykyisin 15.


title: Mateusz Mika

text: Pelipaikaltaan 207 senttimetriä pitkä ja 88 kilogrammaa painava Mika on yleispelaaja. Hän iskee 352 senttimetrin korkeudesta ja blokkaa 275 senttimetrin korkeudesta.


title: Kasuariinakasvit

text: Kasuariinakasvit (Casuarinaceae) on pieni kasviheimo koppisiemenisten Fagales-lahkossa. Sen läheisiä sukulaisia ovat koivukasvit (Betulaceae).


title: Kasuariinakasvit

text: Kasuariinakasvit ovat tunnettuja häkellyttävästä yhdennäköisyydestään havupuiden kanssa, mikä johtuu surkastuneista lehdistä (kärkioksat näyttävät pitkiltä neulasilta) ja käpymäisistä emikukinnoista ja hedelmistöistä. Juurten kasvussaan ehkäistyneissä haarakimpuissa on ilmakehän typpeä sitovia bakteereja. Pienet suomulehdet sijaitsevat kiehkuroissa ja ovat ehytlaitaisia ja korvakkeettomia. Kukat ovat yksineuvoisia ja kasvit yksi- tai kaksikotisia. Kukinto on pallomainen tai tähkämäinen, ja kukat sijaitsevat siinä kukin oman tukilehtensä hangassa. Hedekukissa on kaksi kehälehteä ja yksi hede, jonka ponsi on vaihtelevissa määrin lokerosidettä pidempi. Emikukissa on kookkaat esilehdet ja sikiäin, jossa on vain yksi fertiili emilehti. Siitä kehittyy samara eli siivellinen pähkylä, joka näyttää suojuslehtensä ansiosta siemeneltä käpysuomussa; samarat vapautuvat kun suojukset avautuvat.


title: Kasuariinakasvit

text: Kasuariinakasveja tavataan Madagaskarissa ja muilla Intian valtameren saarilla, Malaijien saarilla, Australiassa ja Tyynenmeren lounaisosien saarilla. Lajien keskittymä on Australiassa.


title: Kasuariinakasvit

text: Heimoon kuuluu neljä sukua ja 95 lajia. Niiden lähimpiä sukulaisia ovat koivukasvit ja heimo Ticodendraceae.


title: Kasuariinakasvit

text: Kasuariinakasvisuvut:


title: Kasuariinakasvit

text: Monien lajien kovaa puuta käytetään raaka-aineena mm. huonekaluteollisuudessa, ja joitakin pidetään koristepuina kuivilla seuduilla.


title: Romans Sauss

text: Romans Sauss (s. 27. kesäkuuta 1989 Krāslava) on latvialainen lentopalloilija, joka edustaa Suomen Mestaruusliigassa pelaavaa Kokkolan Tiikereitä. Pelipaikaltaan Sauss on hyökkääjä tai vastaanottaja. Hän on 192 senttimetriä pitkä ja painaa 85 kilogrammaa.


title: Romans Sauss

text: Sauss aloitti uransa vuonna 2007 kotimaansa pääsarjan Lase-R:ssä. Hän voitti kaudella 2007-2008 sekä 2008-2009 maansa mestaruuden ja kaudella 2008-2009 myös maan cupin. Hänet valittiin myös kausilla 2006-2007 ja 2007-2008 liigan parhaaksi omalla pelipaikallaan. Vuonna 2009 Sauss vaihtoi seuraa kotimaassaan, hän siirtyi Biolars/Olaine Ozolniekin riveihin. Kaudella 2009-2010 Sauss voitti Latvian mestaruuden ja hänet valittiin koko liigan parhaimmaksi pelaajaksi. Seuraavan kauden eli kauden 2010-2011 Sauss vietti Saksassa ABC Titansin riveissä ja kauden 2011-2012 hän pelasi Mestaruusliigassa Saimaa Volleyn paidassa. Seuraavaksi Sauss siirtyi Sveitsin pääsarjan EN Gas & Oil Luganon riveihin, jossa hän voitti kaudella 2012-2013 sekä Sveitsin mestaruuden että cupin. Kaudeksi 2013-2014 Sauss palasi Suomeen, nyt Kokkolan Tiikereiden riveihin. Vuonna 2014 hän voitti seuran kanssa Suomen cupin ja oli liigassa toinen.


title: Romans Sauss

text: Sauss on pelannut myös Latvian lentopallomaajoukkueessa. Hänen iskulyöntinsä ylettyy 349 senttimetrin korkeuteen ja blokki 327 senttimetrin korkeuteen.


title: George Sluizer

text: George Sluizer (25. heinäkuuta 1932 Pariisi – 20. syyskuuta 2014 Amsterdam) oli alankomaalainen elokuvaohjaaja, jonka tuotanto sisältää sekä dokumentti- että näytelmäelokuvia. Hänen tunnetuin ohjaustyönsä on "Kadonnut" ("Spoorloos") vuodelta 1988.


title: George Sluizer

text: George Sluizerin vanhemmat olivat hollantilaista ja norjalaista syntyperää. Sluizer opiskeli elokuva-alaa Pariisissa vuosina 1954–1956 ja työskenteli Michael Andersonin ja Bert Haanstran assistenttina. Sittemmin hän ohjasi TV-dokumentteja National Geographicille Siperiasta ja Portugalista. Ensimmäisen näytelmäelokuvansa "João en het mes" hän ohjasi Brasiliassa vuonna 1972.


title: George Sluizer

text: Sluizerin päätyö "Kadonnut" perustuu Tim Krabbén pienoisromaaniin "Jäljettömiin", ja siitä tuli kansainvälinen menestys. Sluizer kutsuttiin Yhdysvaltoihin ohjaamaan elokuvan englanninkielinen uusintaversio "Pelon hetket" (1993), mutta sitä ei ole pidetty yhtä onnistuneena.


title: George Sluizer

text: Sluizerin myöhempään tuotantoon kuuluu epäonninen draama "Dark Blood", jonka kuvaukset jäivät kesken, kun pääroolin esittäjä River Phoenix kuoli huumausaineiden yliannostukseen. Vuonna 2012 Sluizer julkaisi elokuvasta version, joka sisältää kuvatun aineiston ja jonka ääniraidalla ohjaaja selostaa, mitä elokuvasta jäi puuttumaan.


title: George Sluizer

text: Sluizer kuoli sydänvaivoihin 82-vuotiaana Amsterdamissa syksyllä 2014.


title: Suomen euroviisukarsinta 1979

text: Suomen euroviisukarsinta 1979 oli kilpailu, jossa valittiin Suomen edustaja vuoden 1979 Eurovision laulukilpailuun. Kilpailu käytiin jälleen avoimena sävellyskilpailuna, johon lähetetyistä noin 300 kappaleesta kuusi parasta valittiin karsinnan finaaliin, joka pidettiin lauantaina 10. helmikuuta Helsingin Kulttuuritalolla. Lähetys nähtiin suorana YLE TV1:ssä kello 19.20 alkaen, uutisten kohdalla olleen tauon jälkeen tullut tuloslähetys alkoi kello 21.25. Samassa tapahtumassa valittiin myös Suomen edustaja Intervision laulukilpailuun. Karsinnan voittajan valitsi 30-jäseninen raati. Kapellimestarina toimi Ossi Runne.


title: Suomen euroviisukarsinta 1979

text: Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.


title: The Charades

text: The Charades on 1980-luvun puolen välin tienoilla perustettu suomalainen yhtye, joka soittaa rautalankamusiikkia.


title: The Charades

text: The Charadesin juuret juontavat 1970-luvulle asti. Tuolloin nuoret koulupojat kuulivat Urheiluradion tunnusmusiikin – The Venturesin "Walk Don´t Run" (1964) – ja innostuivat soittamaan ja keräämään rautalankamusiikkia. Samaiset kaverit perustivat The Chameleons-yhtyeen, jonka ensimmäinen single oli myös Rautalanka Recordsin ensimmäinen julkaisu vuonna 1982. Hieman keikkailtuaan The Chameleons hajosi aika nopeasti, mutta noin 1980-luvun puolessa välissä osa The Chameleons-yhtyeen jäsenistä perusti The Charadesin.


title: The Charades

text: Yhtye soitti alussa vain surfin ja The Venturesin innoittamaa musiikkia, mutta kun 1989 yhtyeeseen tuli solistiksi Rock Ola, materiaali muuttui enemmän brittiläiseksi beatiksi kielenä Suomi. Yhtye keikkaili ahkerasti, julkaisi muutamia singlejä ja yhden pitkäsoiton. Yhtye oli hetken paikallisradioiden soittolistojen ykkösenä. Yhteistyö Rock Olan kanssa loppui vuoden 1994 lopulla.


title: The Charades

text:
Yhtye jatkoi vielä muutaman vuoden harjoittelua ja äänitti muutamia kappaleita, jotka julkaistiin vasta 2000-luvulla.
Muutaman vuoden tauon jälkeen yhtye aloitti siitä mistä oli aloittanutkin: soittamaan surfia ja rock instrumental-musiikkia Mosrite kitaroilla. Yhtye esiintyi valtakunnallisessa tv-ohjelmassa vuonna 2005.


title: The Charades

text:
2001 yhtye julkaisi ensimmäisen kokonaan instrumentaali levynsä, ”In Motion”. Levystä tuli englantilaisen Pipeline Magazinen ”Vuoden Levy”. The Charades on saanut yhteensä viisi kertaa Pipelinen äänestyksen ”Vuoden Levyn” – enemmän kuin kukaan muu.
Yhtyeen ensimmäinen ulkomaan keikka oli juuri Pipeline Magazinen järjestämä ”Instrumental Convention”. Tuo esiintyminen ja ensimmäisen pitkäsoiton saaman hyvän vastaanoton jälkeen yhtye on julkaissut useita albumeja ja tehnyt useita kiertueita muun muassa Japanissa, Englannissa, Italiassa, Meksikossa, Venäjällä, Saksassa, Belgiassa ja Ruotsissa.


title: The Charades

text: Yhtye on konsertoinut useiden muiden yhtyeiden jäsenten kanssa:


title: The Charades

text: Kokoonpano on vuodesta 2014 ollut:


title: Garches

text: Garches ([ ɡaʁʃ ] ) on Ranskan kunta Pariisin läntisellä esikaupunkivyöhykkeellä, noin 12 kilometrin päässä Pariisin keskustasta. Lähinnä asuinalueista muodostuva kunta sijaitsee Saint-Cloudin puiston ja Saint-Cucufan metsän välisellä alueella. Garchesissa on arviolta 17 662 asukasta (vuonna 2014) ja sen pinta-ala on 2,69 neliökilometriä.


title: Garches

text: Garchesissa sijaitsee traumatologiaan ja fysioterapiaan erikoistunut, Raymond Poincarén mukaan nimetty yliopistosairaala.


title: Garches

text: Garchesin ja Pariisin välillä liikennöi Transilien Paris–Saint-Lazare -juna sekä bussi numero 9.


title: Pensaspunavarpunen

text: Pensaspunavarpunen ("Carpodacus rhodochlamys") on peippojen heimoon kuuluva varpuslintu.


title: Pensaspunavarpunen

text: Pensaspunavarpusta tavataan Afganistanissa, Kiinassa, Intiassa, Kazakstanissa, Kirgisiassa, Mongoliassa, Pakistanissa, Venäjällä, Tadžikistanissa ja Uzbekistanissa. Lajin kannankehitys on vakaa, ja se on luokiteltu elinvoimaiseksi.


title: Ruusupunavarpunen

text: Ruusupunavarpunen ("Carpodacus grandis") on peippojen heimoon kuuluva varpuslintu.


title: Kimpi

text: Kimmet ovat puulautoja, joista rakennetaan perinteisiä puuastioita. Rakennustekniikka on tuhansia vuosia vanha. Näin valmistetaan mm. tynnyreitä, saaveja, kiuluja ja soikkoja.


title: Elävien kirjoihin (albumi)

text: Elävien kirjoihin on suomalaisen thrash metal -yhtye Mokoman kymmenes studioalbumi. Se julkaistiin 6. helmikuuta 2015 levymerkillä Sakara Records. Levyn teemana on laulaja Marko Annalan masennus ja sen voittaminen. Levyn kansikuvan on jälleen tehnyt Ville Pirinen.


title: Elävien kirjoihin (albumi)

text: Yhtye aloitti "Kunnon musaa 2015" -kiertueen Radio Rock -risteilyllä 31. tammikuuta, ja levyn virallinen julkaisukeikka oli Helsingin Tavastia-klubilla.


title: Elävien kirjoihin (albumi)

text: Albumin edellä julkaistiin ”Sinne missä aamu sarastaa” -single 16. tammikuuta. Albumi oli Suomen albumilistan ykkösenä viikot 7–8/2015.


title: Elävien kirjoihin (albumi)

text: Sävellykset ja sovitukset: Mokoma. Sanoitukset: Marko Annala.


title: Gennevilliers

text: Gennevilliers [ʒənvilje] on Ranskan kunta Pariisin pohjoisella esikaupunkivyöhykkeellä, noin 9 kilometrin päässä Pariisin keskustasta. Siellä on arviolta 43 376 asukasta (vuonna 2014) ja sen pinta-ala on 11,64 neliökilometriä.


title: Gennevilliers

text: Vuonna 1929 viidennes Gennevilliers’n alueesta erotettiin omaksi Villeneuve-la-Garennen kunnaksi.


title: Gennevilliers

text: Kunnassa sijaitsee Pariisin alueen tärkein Seinejoen satama sekä osin myös Villeneuve-la-Garennen alueella sijaitseva 75 hehtaarin Chanteraines-puisto, jossa on muun muassa lintujen suosima tekojärvi lac Chanteraines, ponitalleja ja nuorten aktiviteettipuisto.


title: Gennevilliers

text: Gennevilliers’ssä on Pariisin metrolinjan 13 päätepysäkki "Asnières-Gennevilliers-Les Courtilles" sekä sitä edeltävät asemat "Les Agnettes" ja "Gabriel Péri". Kaikki niistä sijaitsevat kunnan Asnières-sur-Seine rajalla, jota pitkin metrorata kulkee. Kunnassa on myös kaksi RER-junalinjan C asemaa, "Les Grésillons" ja "Gennevilliers".


title: Edgar Snow

text: Edgar Snow (19. heinäkuuta 1905 Kansas City, Missouri, Yhdysvallat – 15. helmikuuta 1972 Eysins, Sveitsi) oli yhdysvaltalainen toimittaja ja kirjailija, joka teki Kiinan kommunistista puoluetta tunnetuksi länsimaissa 1930-luvulta alkaen. Monista muista länsimaisista poiketen hän kuvasi Kiinan kommunisteja varsin suopeaan sävyyn.


title: Edgar Snow

text: Snow opiskeli Missourin yliopistossa ja Columbian journalismikoulussa New Yorkissa. Työskenneltyään vuoden ajan toimittajana "Kansas City Starissa" hän matkusti vuonna 1928 Kiinaan, jossa vietti pääosan seuraavista 13 vuodesta. Hän toimi useiden yhdysvaltalaisten lehtien Itä-Aasian kirjeenvaihtajana. Vuonna 1936 Snow onnistui matkustamaan Shaanxin maakunnan Yan’aniin, joka oli sisällissotaa käyvien kommunistien päämajakaupunki. Hän vietti siellä useita kuukausia tutustuen Mao Zedongiin ja muihin kommunistijohtajiin. Palattuaan Yan’anista hän kirjoitti ensimmäisen länsimaissa ilmestyneen suoriin havaintoihin perustuneen kuvauksen Kiinan kommunistisesta liikkeestä. Teos "Punatähti Kiinan yllä" ("Red Star Over China") ilmestyi 1937. Vastoin Kuomintang-hallituksen propagandaa Snow kuvasi Kiinan kommunistit nuhteettomina vallankumouksellisina, jotka kannattivat laajoja yhteiskunnallisia reformeja ja olivat halukkaita taistelemaan Kiinaan tunkeutunutta Japanin armeijaa vastaan. Snow’n kirja oli lännessä pitkään tärkein lähdeteos Kiinan kommunistisen liikkeen historiasta.


title: Edgar Snow

text: Snow palasi Yhdysvaltoihin vuonna 1941 ja ryhtyi "Saturday Evening Postin" toimittajaksi. Hän toimi toisen maailmansodan aikana kirjeenvaihtajana muun muassa Neuvostoliitossa. Snow joutui Yhdysvalloissa epäillyksi kommunistisympatioista mccarthyismin vuosina, joten hän asettui lopulta asumaan Sveitsiin. Käytyään Kiinassa ensimmäisen kerran kommunistien valtaannousun jälkeen vuonna 1960 hän kirjoitti toisen matkaraporttikirjan "The Other Side of the River: Red China Today" (1962). Tässä teoksessa Snow vähätteli suuren harppauksen aiheuttamia ongelmia ja väitti ettei Kiinassa ollut nälänhätää. Aatteellisista syistä hän ei halunnut nostaa julkisesti esille Kiinan kommunistisen järjestelmän pahimpia epäkohtia. Palatessaan viimeiseltä Kiinan-matkaltaan vuonna 1971 Snow sai välittää Yhdysvaltain presidentti Richard Nixonille virallisen kutsun tulla vierailemaan Kiinassa.


title: Snow

text: Snow (englantia, ’lumi’) voi tarkoittaa ainakin seuraavia:


title: Mesmeria

text: Mesmeria on suomalaisen rockyhtye CMX:n 15. studioalbumi. Se julkaistiin 30. tammikuuta 2015 levymerkillä Sony Music Entertainment.


title: Mesmeria

text: Albumi nousi julkaisuviikollaan Suomen virallisen listan sijalle 1. se on yhtyeen ensimmäinen Arto Tuunelan tuottama albumi.


title: Emiliano Alfaro

text: Emiliano Alfaro Toscano (s. 28. huhtikuuta 1988 Montevideo, Uruguay) on uruguaylainen jalkapalloilija, pelipaikaltaan hyökkääjä. Hän edustaa kaudella 2014–2015 Uruguayn toiseksi korkeimmalla sarjatasolla pelaavaa Liverpoolia, jossa hän on lainalla Italian pääsarjan Serie A:n SS Laziosta.


title: Emiliano Alfaro

text: Alfaro nousi Liverpoolin edustusjoukkueeseen kaudella 2005–2006. Hän pelasi ensimmäisenä kautenaan kuusi ja toisenaan 12, mutta kolmantena kautenaan 2007–2008 jo 28 ottelua. Kaudella 2008–2009 Alfaro saavutti ensimmäistä kertaa Uruguayn pääsarjassa kymmenen maalin rajan, kuten myös seuraavalla kaudella, jolloin hän teki 13 maalia vain 15:ssä ottelussa. Liverpool lainasi Alfaron kesken kauden Argentiinan pääsarjan Club Atlético San Lorenzoon, jossa hän onnistui maalinteossa vain kahdesti 18:ssa ottelussa.


title: Emiliano Alfaro

text: Palattuaan Liverpooliin Alfaro ehti pelata vielä 25 sarjaottelua ja tehdä niissä 12 maalia, kunnes Italian pääsarjan Serie A:n SS Lazio hankki hänet tammikuussa 2012. Siirtosumma oli 3,2 miljoonaa euroa. Kauden 2011–2012 kevätpuoliskolla Alfaro pelasi Laziossa kahdeksan sarjaottelua, mutta ei onnistunut maalinteossa. Syksyllä 2012 Lazio lainasi hänet Yhdistyneiden arabiemiirikuntien pääsarjan Al Wasliin, jossa hän pelasi erinomaisen kauden tehden 24:ssa ottelussa 17 maalia. Kaudeksi 2013–2014 Alfaro palasi Lazioon, muttei päässyt koko kauden kertaakaan kokoonpanoon Serie A:ssa. Elokuussa 2014 Lazio lainasi hänet kaudeksi 2014–2015 takaisin Liverpooliin.


title: Emiliano Alfaro

text: Uruguayn maajoukkueessa Alfaro on pelannut yhden ottelun vuonna 2011 (tilanne 11. tammikuuta 2015).


title: Juanpi

text: Juan Pablo Añor Acosta eli Juanpi (s. 24. tammikuuta 1994 Caracas, Venezuela) on venezuelalainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan oikea laitalinkki.


title: Juanpi

text: Juanpi liittyi kotimaastaan Venezuelasta espanjalaisseura Málaga Club de Fútbolin nuorisoakatemiaan vuonna 2009. Hän pelasi useilla eri tasoilla akatemiassa, kunnes kaudeksi 2013–2014 hänet nostettiin seuran reservijoukkueeseen Tercera Divisióniin.


title: Juanpi

text: Juanpi teki ensiesiintymisensä edustusjoukkueessa 29. elokuuta 2014 vierasottelussa Valenciaa vastaan.


title: Marnes-la-Coquette

text: Marnes-la-Coquette ([maʁn la kokɛt̪], ) on Ranskan kunta Pariisin läntisellä esikaupunkivyöhykkeellä, noin 13 kilometrin päässä Pariisin keskustasta. Marnes on Hauts-de-Seinen pienin kunta: kun departementin muiden kuntien asukasluku liikkuu kymmenissä tuhansissa, Marnesin kunnassa on arviolta vain 1 712 asukasta (vuonna 2014) ja sen pinta-ala on 3,48 neliökilometriä.


title: Marnes-la-Coquette

text: Vuonna 1852 tuolloin presidenttinä toiminut Charles Louis Napoleon Bonaparte osti Marnesista Saint-Cloud-nimisen maatilan, joka oli aikoinaan kuulunut marsalkka Jean-de-Dieu Soult’lle. Tultuaan keisariksi Napoleon rakennutti maatilalle linnan ja Marnesin keskustaan Sainte-Eugénie-kirkon. Linna tuhoutui 1880-luvulla.


title: Marnes-la-Coquette

text: Vuonna 1885 Marnes-la-Coquetten alueelta lahjoitettiin tontti Louis Pasteurille, jotta tämä voisi jatkaa vesikauhurokotteen kehittämistä koe-eläinten avulla. Hänen laboratorionsa siihenastisessa sijaintipaikassa, Rue d’Ulmilla Pariisin viidennessä arrondissementissa oli kyllästytty häkissä pidettyjen koirien haukuntaan. Pasteur työskentelikin jonkin aikaa Marnesissa, mutta hänen kansainvälinen suosionsa vaikutti siihen, että varsinainen Pasteur-instituutti rakennettiin Pariisin Rue Dutot’lle.


title: Ville Turja

text: Ville Turja (s. 1. maaliskuuta 1983) on suomalainen koripallovalmentaja ja koripalloilija, pelipaikaltaan laituri. Hän edustaa Korisliigassa pelaavaa Kobria, joka on myös hänen kasvattajaseuransa. Liigadebyyttinsä Turja teki lokakuussa 2012 pelatussa ottelussa Tampereen Pyrintöä vastaan.


title: Ville Turja

text: Heinäkuussa 2016 Kobrien päävalmentajaksi siirtyi Damion Dantzler, ja Turja jatkoi joukkueen apuvalmentajana.


title: Ville Turja

text: Ammatikseen Turja tekee pelaamisen ja valmentamisen ohella urheiluhierojan töitä oman toiminimensä kautta.


title: Endless Forms Most Beautiful

text: Endless Forms Most Beautiful on suomalaisen sinfonisen metalliyhtyeen Nightwishin 8. studioalbumi. Se julkaistiin 27. maaliskuuta 2015 levymerkillä Nuclear Blast. Albumi on yhtyeen ensimmäinen laulaja Floor Jansenin sekä rumpali Kai Hahdon kanssa, joka tuurasi unettomuudesta kärsinyttä Jukka Nevalaista.


title: Endless Forms Most Beautiful

text: Yhtye julkaisi 13. helmikuuta 2015 albumilta singlen ”Élan”, ja hieman albumin julkaisun jälkeen toisen singlen "Endless Forms Most Beautiful".


title: Endless Forms Most Beautiful

text: Endless Forms Most Beautiful nousi ensimmäisellä listaviikolla Suomen virallisen albumilistan ensimmäiseksi. Se nousi avausviikolla ensimmäiseksi myös Iso-Britannian virallisella rokki- ja metallialbumien listalla ja sijalle 12 Iso-Britannian virallisella albumilistalla. Albumi palkittiin myös vuoden 2016 Emma-gaalassa vuoden metallialbumina.


title: Givi Bakradze

text: Givi Bakradze (s. 26. toukokuuta 1991 Tbilisi Georgia) on georgialainen koripalloilija, pelipaikaltaan takamies. Hän edustaa Korisliigassa pelaavia Korikobria. Liigadebyyttinsä hän teki lokakuussa 2013 pelatussa ottelussa Tapiolan Honkaa vastaan. Bakradzen kasvattajaseura on hänen synnynkaupunkinsa seura Dinamo Tbilisi. Bakradze pelasi Korikobrissa jo juniori-ikäisenä kaudella 2009/10 A-junioreissa miesten I-divisioonan ohella, minkä vuoksi häntä ei enää lasketa Korikobrien ulkomaalaiskiintiöön. Hän saapui Lapualle uudelleen toukokuussa 2013. Bakradze on edustanut Georgiaa 16-, 18- ja 20-vuotiaiden maajoukkueissa ja oli mukana voittamassa alle 20-vuotiaiden B-divisioonan EM-kilpailuista kultaa vuonna 2011.


title: Ain’t It Funny

text: Ain't It Funny on yhdysvaltalaisartisti Jennifer Lopezin kappale. Sen sanoittivat Lopez ja Cory Rooney Adam Shankmanin ohjaamaa vuonna 2001 julkaistua romanttista komediaelokuvaa Häät mielessä varten. Shankman kuitenkin tunsi että kappaleessa on liian liikaa latinalaisia vaikutteita liitettäväksi elokuvaan ja se sisällytettiin sen sijaan Lopezin toiselle, J. Lo-studioalbumille. "Ain't It Funny"n julkaisi Epic Records albumin kolmantena singlenä 20. kesäkuuta 2001.


title: Le Plessis-Robinson

text: Le Plessis-Robinson on Ranskan kunta Pariisin lounaisella esikaupunkivyöhykkeellä, noin kuuden kilometrin päässä Pariisin rajalta ja 10,5 km sen keskustasta. Siellä on arviolta 28 911 asukasta (vuonna 2014) ja sen pinta-ala on 3,43 neliökilometriä.


title: Le Plessis-Robinson

text: Le Plessis-Robinsonin naapurikunnat ovat luoteessa Clamart, koillisessa Fontenay-aux-Roses, idässä Sceaux ja etelässä Châtenay-Malabry.


title: Z2

text: Z2 voi viitata muun muassa seuraavin:


title: Ticodendraceae

text: Ticodendraceae on yhden lajin ("Ticodendron incognitum") muodostama kasviheimo koppisiemenisten Fagales-lahkossa.


title: Ticodendraceae

text: Kasvi on puu, jolla on T:n muotoiset erittämättömät solukarvat. Lehdet ovat kahteen kertaan sahalaitaiset ja korvakkeelliset; korvake ympäröi varren. Puu on kaksikotinen tai harvoin sekaneuvoinen, tuulipölytteinen. Hedekukat sijaitsevat pystyissä kukinnoissa ja ovat kehättömiä. Heteitä on kahdeksasta kymmeneen tai enemmän, ja palho on vähintään ponnen mittainen. Emikukat sijaitsevat yksittäin ja niissä on vähäpätöinen ja yhteen kasvanut kehä sekä joskus joutoheteitä. Luotit ovat pitkät. Hedelmä on luumarjamainen.


title: Ticodendraceae

text: "Ticodendron" kasvaa Keski-Amerikassa.


title: Ticodendraceae

text: Ticodendraceae on koivukasvien (Betulaceae) lähisukulainen; ne muodostavat sisarusparin Fagales-lahkon evoluutiopuussa, ja niiden yhteisen kladin ominaisuuksia ovat kaarnan kivisolukasaumat, limasolut, kaksirivinen lehtiasento ja ponnen teekojen erillisyys.


title: Jenny from the Block

text: Jenny from the Block on yhdysvaltalaisartisti Jennifer Lopezin kappale, jolla vierailevat yhdysvaltalaisräppärit Jadakiss ja Styles P; molemmat vierailijat ovat yhtyeestä The LOX. Sen julkaisi Epic Records Lopezin kolmannen, This Is Me... Then-studioalbumin johdantosinglenä 26. syyskuuta 2002. Kappaleen, joka ensin vuosi nettiin, sanoittivat Lopez, Troy Oliver, Mr. Deyo, Samuel Barnes, Jean-Claude Olivier sekä Cory Rooney. Rooney ja Oliver yhdessä Trackmastersin Poken ja Tonen kanssa tuottivat kappaleen. Kriitikot totesivat kappaleen sisältävän runsaasti musikaalisia sampleja 1900-vuosikymmenen kappaleista kuten Steel Bandin vuoden 1975 kappaleesta "Heaven and Hell Is on Earth" sekä Boogie Down Productionsin vuoden 1987 kappaleesta "South Bronx". Se sisältää myös kreditoimattoman samplen The Beatnutsin vuoden 1999 kappaleesta "Watch Out Now".


title: Jenny from the Block

text: "Jenny from the Block" on R&B ja old school hip hop-kappale, joka sanoituksellisesti kertoo Lopezin muuttumattomuudesta huolimatta hänen maine ja suosiotasostaan sekä siitä että hän ei unohda omia sukujuuriaan sekä sitä mistä hän on syntyperältään lähtöisin, Bronxista. Kun toiset kriitikot kehuivat kappaletta ja sen teemaa, toiset kuvailivat sanoituksia "typeriksi" ja "naurettaviksi". Tästä huolimatta kappaleesta tuli kaupallinen menestys, päästyään listan kärkeen Kanadassa, kolmen parhaan joukkoon Yhdysvaltain Billboard Hot 100-listalla sekä kymmenen parhaan joukkoon muilla lukuisilla singlelistoilla. Kappaleen musiikkivideota on myös kiistelty. Videolla Lopez ja hänen senaikainen poikakaverinsa, Ben Affleck, joka myöhemmin kuvaili videon "pilanneen hänen uransa lähes täysin", nähdään useissa rivoissa maisemissa paparazzin näkökulmasta kuvattuna. Kappaleetta on viitattu populaarikulttuuriin ja julkaisustaan lähtien Lopezia on kutsuttu mediassa "Jenny from the Blockina".


title: Rueil-Malmaison

text: Rueil-Malmaison [ʁɥɛj malmɛzɔ̃] on Ranskan kunta Pariisin läntisellä esikaupunkivyöhykkeellä, 12,6 kilometrin päässä Pariisin keskustasta. Siellä on arviolta 79 204 asukasta (vuonna 2014) ja sen pinta-ala on 14,7 neliökilometriä.


title: Rueil-Malmaison

text: Rueil-Malmaisonin naapurikunnat ovat Hauts-de-Seinen departementin Nanterre, Suresnes, Saint-Cloud, Vaucresson ja Garches sekä Yvelinesin departementin Celle-Saint-Cloud, Bougival, Croissy-sur-Seine, Le Vésinet ja Chatou.


title: Rueil-Malmaison

text: Vuonna 1928 saakka Rueil oli kaupungin nimi, kunnes muutettiin Rueil-Malmaisoniksi sen tunnetuimman matkailunähtävyyden vuoksi. Malmaisonin linnassa (ransk. Château de Malmaison) asuivat Napoleon Bonabarte (Napoleon I) ja hänen ensimmäinen vaimonsa Joséphine de Beauharnais. Linna toimii nyt Napoleon-museona. Josephine haudatiin Saint-Pierren kirkkoon. Pariskunnan jälki näkyy monessa tässä kaupungissa ja on imperiaalinen ajan ilmentymä.


title: Rueil-Malmaison

text: Rueilissa sijaitsevat sveitsiläiskaartin parakit, jotka piirsi Ludvig XV:n aikaan arkkitehti Axel Guillaumot.


title: Rueil-Malmaison

text: Tänä päivän alueella on 650 hehtaarin luonnonpuisto tuo kävijöitä kansallispuistoon ja Seinen rannalla. Alueelta löytyy kahdeksan puistoa ja puutarhaa. Yksi puistoista on mm. Impressionistien puisto. Täällä mm. taiteilija Monet inspiroitui maalaamaan. Jospeh puiston isäksi kutsutaan harmaa eminenssiä kardinaali Richelieu:tä.


title: Rueil-Malmaison

text: Seinen rannalla on myös pala Rueil-Malmaison historiaa ja nähtävyyksiä. 1800-luvun impressionistit kuten Monet, Renoir, Turner, Corot, Sisley ja Berthe Morisot maalasivat useita töitään täällä. Seinen rannalla on kahviloita, veneilyä ja pyöräilijöille omat kulkureitit.


title: Rueil-Malmaison

text: Rueiliin ovat sijoittuneet viime vuosina monet La Défensen alueelta halvempiin tiloihin muuttaneet yritykset, ensimmäisenä niistä Esso. Pääkonttoriaan tai Ranskan-konttoriaan pitävät kunnassa myös muun muassa Schneider Electric, rakennusyhtiö Vinci, lääkeyhtiö AstraZeneca, luottokorttiyhtiö American Express ja kulutustavarajätti Unilever.


title: Rueil-Malmaison

text: Rueil-Malmaisoniin kulkee RER-junalinja A.


title: Ikkunahätäuloskäynti

text: Ikkunahätäuloskäynti () on matkustajalentokoneissa siiven kohdalla oleva, normaalia sisäänkäyntiovea pienempi hätäuloskäynti. Pienemmän koon vuoksi niiden evakuointikapasiteetti on täysikokoista hätäuloskäyntiä pienempi. Niitä lisätäänkin yleensä lentokoneisiin, joissa tavalliset ovet eivä riitä hätäuloskäytäviksi, mutta joihin ei välttämättä tarvise lisätä uutta oviparia tarvittavan evakuointikapasiteetin saavuttamiseksi.


title: Ikkunahätäuloskäynti

text: Ikkunahätäuloskäynnit ovat yleensä miehittämättömiä, eli niiden luona ei ole lentoemäntää ohjaamassa evakuointia, vaan ulkoisten uhkien arviointi ja uloskäynnin avaaminen jäävät uloskäynnin vieressä istuvien matkustajien vastuulle. Ikkunahätäuloskäynnistä poistuttuaan matkustajat konetyypistä riippuen joko liukuvat alas siiven jättöreunan laskettuja laskusiivekkeitä tai käyttävät hätäliukumäkeä, joka täyttyy automaattisesti, kun uloskäynti avataan.


title: Ikkunahätäuloskäynti

text: Suurin riski ikkuhätäuloskäyntien käytössä on se, etteivät matkustajat odota käskyä evakuoinnin aloituskäskyä, vaan tekevät päätöksen itse. Vaikka erityisesti kokeneiden lentomatkustajien luulisi tietävän, milloin lentokoneesta tulee poistua, heitä ei ole koulutettu arvioimaan vaaroja koneen ulkopuolella tai päättämään, milloin lentokone täytyy evakuoida. Matkustajat avaavat myös usein ikkunahätäuloskäyntejä heti evakuoinnin alettua ja saattavat päätyä vaarallisiin olosuhteisiin. Näin tapahtui Stanstedin lentoasemalla vuonna 2002, kun Ryanairin lentokoneen moottori syttyi tuleen. Matkustajat poistuivat ikkunahätäuloskäynnistä palavalle siivelle, vaikka lentokenttäpalomiehet huusivat heille käskien heitä palaamaan takaisin lentokoneeseen ja poistumaan turvallisempaa kautta. Normaaleilla sisäänkäyntiovilla tällaista ei yleensä tapahdu, koska niillä evakuointia ohjaavat koulutetut lentoemännät ja stuertit.


title: Ikkunahätäuloskäynti

text: Toinen vaara ikkunahätäuloskäyntien käytössä on niiden avaaminen väärin. Tämä johtuu yleensä siitä, etteivät uloskäynnin vieressä istuvat matkustajat ole kuunnelleet opastusta ennen lentoa eivätkä tutustuneet turvaohjeesta ja uloskäynnistä löytyviin avaamisohjeisiin. Suurimmassa osassa ikkunahätäuloskäyntejä niiden vieressä istuvan matkustajan tulee poistaa uloskäynnin luukku kehyksistään ja heittää se lentokoneen ulkopuolelle. Cranfield-instituutin tekemän tutkimuksen mukaan monet matkustajat ovat taipuvaisia jättämään luukun uloskäynnin viereiselle istuimelle, jossa se tukkii evakuointireittiä ja hidastaa matkustajien poistumista.


title: Ikkunahätäuloskäynti

text: Lisäksi on todettu, että evakuointi nykyään käytössä olevien ikkunahätäuloskäyntien kautta on hitaampaa kuin tavallisten sisäänkäyntiovien kautta. Esimerkiksi Airbus A320 -sarjassa ja Boeing 737 -koneissa käytetyt ikkunahätäuloskäynnit hidastavat evakuointia, koska ovesta ulos päästäkseen ihmisten on nostettava jalkojaan korkean kynnyksen yli, jolloin he eivät pääse etenemään yhtä nopeasti.


title: Ikkunahätäuloskäynti

text: Ikkunahätäuloskäyntejä on pääasiassa kahta eri tyyppiä (pois lukien siipien kohdalla esimerkiksi Boeing 747 -koneissa olevat täysikokoiset sisäänkäyntiovet). Yleisemmässä tyypissä luukku irrotetaan kehyksestään ja heitetään ulos lentokoneesta pois poistumisreitiltä. Toisessa tyypissä, jota löytyy uudemmista lentokoneista (esimerkiksi Boeing 737 Next Generation), luukut on kiinnitetty saranalla koneen runkoon, ja ne kääntyvät automaattisesti ylös niitä avattaessa. Tämän ansiosta uloskäynnin avaaminen yksinkertaistuu ja riski siitä, että luukku tukkii poistumistien, poistuu.


title: Ikkunahätäuloskäynti

text: Riippuen uloskäynnin etäisyydestä maanpintaan sen yhteydessä voi olla hätäliukumäki, joka täyttyy automaattisesti, kun uloskäynti avataan. Kuten täysikokoisissakin hätäuloskäynneissä, liukumäellisten ikkunahätäuloskäyntien kehyksessä on kahva, josta liukumäen voi täyttää, jos automaattinen täyttö ei toimi.


title: Ikkunahätäuloskäynti

text: Ikkunahätäuloskäyntien käyttö pakkolaskussa veteen vaihtelee lentoyhtiön käytäntöjen mukaan. Ikkunahätäuloskäynnein varustettujen lentokoneiden siivissä on yleensä pelastusköyden kiinnike. Lisäksi uloskäyntioven kehyksestä löytyy pelastusköysi. Kun köysi vedetään ulos kehyksestä ja kiinnitetään kiinnikkeeseen, matkustajien on helpompi päästä siivelle odottamaan pelastusta (tai mereen, riippuen lentoyhtiön käytännöstä). Lentokoneissa, joissa on ikkunahätäuloskäyntien kautta vesille laskettava pelastuslautta, siipeä käytetään tasanteena, jolta lautalle noustaan. Joissakin paikallislentokoneissa ikkunahätäuloskäynti on ainoa käytettävissä oleva uloskäynti tehtäessä pakkolasku veteen.


title: Pyhä Florianus

text: Pyhä Florianus (kuoli n. 304 jaa.) on kristillinen pyhimys, joka on palomiesten, nuohoojien ja saippuantekijöiden sekä Linzin ja Krakovan kaupunkien suojelija. Hänen muistopäivänsä on 4. toukokuuta.


title: Pyhä Florianus

text: Florianus syntyi noin vuonna 250 jaa. roomalaisessa Aelium Cetiumin kaupungissa (nykyinen Sankt Pölten Itävallassa). Hän liittyi Rooman armeijaan ja yleni Noricumin provinssin armeijan komentajaksi. Sotilastehtävien ohella Florianuksen vastuulla oli palotorjuntajoukkojen organisoiminen.


title: Pyhä Florianus

text: Diocletianuksen vainojen aikaan Roomassa selvisi, ettei Florianus ollut ryhtynyt kristittyjen vastaisiin toimenpiteisiin alueellaan. Aquilianus lähetettiin tutkimaan asiaa. Tämä määräsi Florianuksen uhraamaan perinteiden mukaisesti roomalaisille jumalille, mutta komentaja kieltäytyi. Tämän seurauksena Florianus tuomittiin poltettavaksi roviolla. Legendan mukaan hän kuitenkin lausui roviolla seistessään, että jos nämä sytyttäisivät tulen, kipuaisi hänen sielunsa liekkien mukana taivaaseen. Niinpä Florianus polttamisen sijaan hukutettiin myllynkivi kaulassaan Enns-jokeen.


title: Pyhä Florianus

text: Myöhemmin kristityt pelastivat Florianuksen ruumiin ja hautasivat sen augustinolaiseen luostariin Lorchin lähellä. Valeria-nimisen naisen saamassa näyssä Florianus kuitenkin vaati soveliaampaa hautapaikkaa itselleen.


title: Pyhä Florianus

text: Pyhää Florianusta kunnioitetaan laajalti Keski-Euroopassa. Sankt Florianin kaupunki Itävallassa on nimetty hänen mukaansa. Florianus valittiin Puolan suojeluspyhimykseksi vuonna 1184, kun paavi Lucius III suostui kuningas Kasimir II:n pyyntöön lähettää tälle Florianuksen pyhäinjäännöksiä. Tästä syystä Krakovassa säilytetään joitakin pyhimyksen reliikkejä.


title: Pyhä Florianus

text: Kuvanveistäjä Josef Josephun Pyhää Florianusta esittävä patsas paljastettiin Wienissä vuonna 1935. Se seisoi kaupungin pääpaloasemalla, mistä se siirrettiin toisen maailmansodan pommitusten jälkeen 1945 palokuntamuseoon.


title: Pyhä Florianus

text: Florianuksesta juontuvat etunimet ovat edelleen yleisiä katolisella saksalaisalueella Böömissä ja Itävallassa.


title: Vaucresson

text: Vaucresson on Ranskan kunta Pariisin läntisellä esikaupunkivyöhykkeellä, 14 kilometrin päässä Pariisin keskustasta. Siellä on arviolta 8 747 asukasta (vuonna 2014) ja sen pinta-ala on 3,08 neliökilometriä.


title: Vaucresson

text: Metsäinen Vaucresson on nykyisin lähinnä vaurasta asuinaluetta. Kunnan asukkaiden tulotaso on Ranskan kunnista yhdeksänneksi korkein.


title: Vaucresson

text: Kunnassa on oma elokuvateatteri "Cinéma Normandie" sekä kulttuurikeskus "La Montgolfière". Nimi tulee siitä, että Montgolfierin veljesten ensimmäinen, Versailles’sta lähtenyt kuumailmapallolento vuonna 1783 päättyi Vaucressoniin.


title: Vaucresson

text: Vaucressonissa on Transilien Paris–Saint-Lazare -paikallisjunan asema.


title: Frédéric Gotte

text: Frédéric Gotte (s. 8. syyskuuta 1995 Roanne, Ranska) on ranskalais-suomalainen jalkapallomaalivahti, joka edustaa AS Monacon reservijoukkuetta. Hänen äitinsä on suomalainen ja isä ranskalainen. Gotte teki sopimuksen AS Monacon kanssa vuonna 2011, mutta on seuran juniorijoukkueiden lisäksi toistaiseksi pelannut vain Monacon reservijoukkueessa Championnat de France amateur -liigassa.


title: Frédéric Gotte

text: Gotte on edustanut Suomen alle 21-vuotiaiden jalkapallomaajoukkuetta, jonne hänet löysi entinen huippumaalivahti Antti Niemi. Gotte valittiin joukkueeseen kesäkuussa 2014 Moldovaa vastaan pelattuun EM-karsintaotteluun ja ensimmäistä kertaa hän oli avauskokoonpanossa syyskuisessa Wales-ottelussa. Gotte on ilmoittanut halustaan edustaa Suomea myös A-maajoukkuetasolla.


title: Shanghain kommuuni

text: Shanghain kommuuni oli Shanghain suurkaupunkiin Kiinassa kulttuurivallankumouksen aikana helmikuussa 1967 osin spontaanisti perustettu lyhytikäinen paikallinen vallankumoushallinto. Ainakin nimellisesti sen esikuvana toimi vuoden 1871 Pariisin kommuuni.


title: Shanghain kommuuni

text: Jotkut eurooppalaiset vasemmistoälyköt kuten Alain Badiou ja Slavoj Žižek ovat ylistäneet Shanghain kommuunia Pariisin kommuunin hengen henkiinherättämisestä ja yrityksestä toteuttaa kommunismia puolueesta ja valtiosta irrallaan.


title: Shanghain kommuuni

text: Kulttuurivallankumouksen aikana opiskelijoiden ja nuorten perustamia punakaarteja kannustettiin elokuusta 1966 alkaen hyökkäämään luokkataistelun nimissä niitä kommunistisen puolueen kaadereita ja toimihenkilöitä vastaan, jotka voitiin katsoa ”kapitalistisen tien kulkijoiksi” eli vastavallankumouksellisiksi. Hieman myöhemmin myös työläiset alkoivat järjestäytyä ja perustaa omia kaartejaan, joiden joukosta alkoi erottautua radikaali siipi. Shanghaissa tällainen kapinallisryhmä syntyi Wang Hongwen -nimisen työläisen ympärille. Tämä itseään ”Vallankumouksellisten työläisten yleispäämajaksi” kutsunut ryhmä hyökkäsi kaupungin johtoa vastaan. Paikallisjohdon tueksi syntyi puolestaan kilpaileva maltillisempi työläiskaarti. Kulttuurivallankumousta lietsonut Mao Zedongin alainen Kulttuurivallankumouksen pienryhmä antoi tukensa radikaaleille. Molemmat työläiskaartit vaativat parempia työetuja ja aloittivat paikallisen yleislakon, joka romahdutti Shanghain talouden. Kaupungin poliittiset päätöksentekoelimet lamaantuivat vuoden 1966 loppuun mennessä.


title: Shanghain kommuuni

text: Tammikuun 1967 alussa radikaalit ottivat vallan Shanghain johtavassa lehdessä "Wenhui baossa". Mao Zedong antoi tälle julkisesti hyväksyntänsä, mikä innosti radikaaleja menemään pidemmälle. Vallankumouksellisten työläisten yleispäämaja ilmoitti ottaneensa vallan koko kaupungissa, erottaneensa kaupungin aiemman johdon ja tuominneensa heidät kuolemaan. Kun Mao ja "Kansan päivälehti" ylistivät tätäkin tekoa, käynnistyi kaikkialla Kiinassa ”tammikuun myrskynä” tunnettu sarja ”vallankaappauksia”, joissa punakaartit hyökkäsivät paikkallishallintoja vastaan ja ottivat niiden virastot haltuunsa. Shanghaissa vallan ottaneet radikaalit julistivat 5. helmikuuta 1967 perustetuksi Shanghain kommuunin, jonka esikuvana pidettiin Pariisin kommuunia. Toimintaan osallistuneet luonnehtivat jälkeenpäin Shanghain kommuunin perustamista ”oikeaksi vallankumoukseksi”, joka erosi täysin aiemmasta kommunistien vallan byrokraattisesta järjestelmästä. Johtavan aseman Shanghain kommuunissa onnistuivat kuitenkin saamaan Kulttuurivallankumouksen pienryhmän tukea nauttineet Zhang Chunqiao ja Yao Wenyuan.


title: Shanghain kommuuni

text: Kun samanlaisia kommuuneita julistettiin perustetuiksi muuallakin Kiinassa, Mao alkoi huolestua tapahtumien karkaavan hänen käsistään. Kommunistisen puolueen keskuskomitea päätti 19. helmikuuta, että nimitystä ”kommuuni” sai käyttää vain vanhoista kansankommuuneista sekä Shanghain kommuunista. Kansan vapautusarmeija määrättiin ottamaan valta paikallistasolla ja perustamaan kommuunien tilalle vallankumouskomiteoita, joiden johdossa olisi edustajia armeijasta, oikeaoppisista puoluekaadereista ja ”kansanjoukoista”. Näin vallankumous saatiin takaisin Maon ja puoluejohdon ohjaukseen. Kurinpalautus aloitettiin helmikuun lopussa Shanghaista, jossa kommuuni korvattiin kuvatunlaisella armeijan kontrolloimalla vallankumouskomitealla. Kommuuni julistettiin lakkautetuksi 24. helmikuuta. Zhang Chunqiao säilytti asemansa myös uuden vallankumouskomitean johdossa.


title: Shanghain kommuuni

text: Hieman myöhemmin Mao alkoi pelätä armeijan vanhoillisten johtajien pysäyttävän kulttuurivallankumouksen etenemisen, ja alkoi jälleen suosia kapinallisia ryhmiä ja punakaarteja. Elokuuhun 1967 mennessä Kiina vajosi lähes täydelliseen sekasortoon erilaisten aseellisten ryhmien ottaessa kaikkialla yhteen. Myös Shanghaissa käytiin vuoden 1967 aikana katutaisteluja eri punakaartien ja työläiskaartien välillä.


title: Ville-d’Avray

text: Ville-d’Avray on Ranskan kunta Pariisin läntisellä esikaupunkivyöhykkeellä, noin 12 kilometriä Pariisin keskustasta länteen. Se kuuluu Boulogne-Billancourtin arrondissementtiin Hauts-de-Seinen departementissa. Siellä on arviolta 11 419 asukasta (vuonna 2014) ja sen pinta-ala on 3,67 neliökilometriä.


title: Jouni Ovaska

text: Jouni Einari Ovaska (s. 9. syyskuuta 1986 Hämeenkyrö) on suomalainen poliitikko. Hän toimi Suomen Keskustan puoluesihteerinä 2016—2018. Ovaska johti Suomen Keskustan puoluevaltuustoa vuosina 2012–2016.


title: Jouni Ovaska

text: Ovaska on Tampereen kaupunginvaltuuston jäsen ja valtuustoryhmän puheenjohtaja.


title: Jouni Ovaska

text: Ovaska kirjoitti ylioppilaaksi Hämeenkyrön F. E. Sillanpään lukiosta vuonna 2005. Suoritettuaan asepalveluksen Parolan panssariprikaatissa hän aloitti opinnot Hämeenlinnan opettajankoulutuslaitoksella vuonna 2006. Opiskeluaikanaan Ovaska työskenteli kaupan alalla ja keskustan kansanedustaja Tuomo Puumalan eduskunta-avustajana. Ovaska valmistui Tampereen yliopistosta kasvatustieteiden kandidaatiksi 2010 ja maisteriksi 2014. Ennen puoluesihteeriksi valintaa Ovaska toimi Eduskunnan I varapuhemies Mauri Pekkarisen erityisavustajana vuosina 2015–2016.


title: Jouni Ovaska

text: Opiskelujen ohessa Ovaska toimi Tampereen yliopiston ylioppilaskunnan (Tamy) edustajistossa vuosina 2007–2013 (varapuheenjohtaja vuonna 2012). Hän oli keskustanuorten varapuheenjohtaja kaksivuotiskauden 2011–2013.


title: Jouni Ovaska

text:
Ovaska toimi vuosina 2007–2010 Hämeenkyrön seurakunnan kirkkovaltuustossa ja -neuvostossa. Kunnallisvaaleissa 2008 hänet valittiin Hämeenkyrön kunnanvaltuustoon. Ovaska on ollut sivistyslautakunnan puheenjohtaja. Kunnallisvaaleissa 2012 hän oli 282 äänellä Hämeenkyrön ääniharava. Ovaska on johtanut kunnanhallitusta vuosina 2013–2016.
Vuoden 2011 eduskuntavaaleissa Ovaska oli ensikertalaisena ehdolla Pirkanmaan vaalipiiristä ja sai 1 211 ääntä. Vuoden 2014 europarlamentinvaaleissa Ovaska sai 2 897 ääntä.


title: Jouni Ovaska

text: Ovaska valittiin keskustan puoluevaltuuston puheenjohtajaksi vuonna 2012 Kouvolassa. Hänet valittiin jatkokaudelle kunniapuheenjohtaja Paavo Väyrysen esityksestä marraskuussa 2014 Porissa.


title: Jouni Ovaska

text: Vuoden 2015 Ovaska ylsi varasijalle Pirkanmaan vaalipiirissä saavuttaen 4454 ääntä.


title: Leslie Dixon

text: Leslie Dixon (s. 1970) on yhdysvaltalainen elokuvakäsikirjoittaja ja -tuottaja.


title: Leslie Dixon

text: Dixon tunnetaan käsikirjoittajana muun muassa elokuvista "Mrs. Doubtfire – Isä sisäkkönä" (1993), "Hairspray" (2007) ja "Rajaton" (2011). Hän oli Saturn-palkintoehdokkaana elokuvan "Perjantai on pahin" (2003) käsikirjoituksesta.


title: Leslie Dixon

text: Dixon on valokuvaaja Dorothea Langen ja maalari Maynard Dixonin tyttärentytär. Hän on naimisissa käsikirjoittaja Tom Ropelewskin kanssa. He asuvat Beverly Hillsissä, Kaliforniassa.


title: Wuhanin välikohtaus

text: Wuhanin välikohtaus oli Kiinan Wuhanissa kulttuurivallankumouksen aikana heinäkuussa 1967 tapahtunut väkivaltainen selkkaus, joka liittyi aseistettujen ryhmien väliseen valtataisteluun.


title: Wuhanin välikohtaus

text: Mao Zedongin alettua lyhyen hillitsemisvaiheen jälkeen uudelleen lietsoa vallankumousta ja kannustaa punakaarteja Kiina oli heinäkuussa 1967 ja valmiiksi hyvin levottomassa tilassa. Tuolloin Kulttuurivallankumouksen pienryhmään kuuluneet turvallisuusministeri Xie Fuzhi ja Wang Li matkustivat Wuhaniin tukemaan paikallisia radikaaleja punakaarteja näiden vaatiessa paikkaa kaupungin vallankumouskomiteassa. Wuhania piti kuitenkin hallussaan ”miljoona sankaria” -niminen maltillinen kaarti, jonka johdossa ollut Kansan vapautusarmeijan kenraali Chen Zaidao ei suostunut hyväksymään tätä päätöstä. ”Miljoona sankaria” sieppasivat ja pahoinpitelivät Xien ja Wangin ja vaativat radikaalien eroamista Kulttuurivallankumouksen pienryhmästä. Osapuolten tietämättä puhemies Mao oli samaan aikaan rutiinivierailulla kaupungissa. Tähän vedoten Kiinan radikaalit ryhmät väittivät konservatiivien yrittäneen vallankaappausta Maoa vastaan. Vaikka Mao ei edes itse uskonut vallankaappausväitteeseen, hän päätti antaa tukensa radikaaleille. Wuhaniin lähetettiin Maolle uskollisia sotajoukkoja tukemaan radikaalien vaatimuksia ja myös Zhou Enlai saapui kaupunkiin sovittelemaan tilannetta.


title: Wuhanin välikohtaus

text: Wuhanin välikohtauksen seurauksena radikaalit punakaartit ottivat vallan Wuhanissa ja käynnistivät vastustajiinsa kohdistuneen valtavan puhdistuksen, jonka yhteydessä lähes 200 000 ihmistä pahoinpideltiin ja tuhansia kuoli. Kiinan puoluejohdon vasemmistolaisten vaatimuksista punakaarteja kehotettiin nyt koko maassa hyökkäämään konservatiivien kimppuun. Tämän seurauksena maa ajautui vielä entistäkin huomattavasti syvempään sekasortoon, joka tunnetaan nimellä ”elokuun anarkia”, ja aseelliset yhteenotot levisivät kaikkialle maahan.


title: Stephen Lumpkins

text: Stephen Lumpkins (s. 16. huhtikuuta 1990 Yhdysvallat) on yhdysvaltalainen koripalloilija, pelipaikaltaan sentteri. Hän edustaa Korisliigassa pelaavia Korikobria. Liigadebyyttinsä Lumpkins teki lokakuussa 2014 pelatussa ottelussa Namika Lahtea vastaan. Lumpkins liittyi Korikobrien vahvuuteen elokuussa 2014 ja ehti ennen saapumistaan pelaamaan kotimaansa lisäksi ammattilaisena myös Hollannissa.


title: Daniel O’Shaughnessy

text: Daniel O’Shaughnessy (s. 14. syyskuuta 1994 Riihimäki) on suomalainen jalkapalloilija, jolla on myös Irlannin kansalaisuus. Hän edustaa Englannin mestaruussarjassa pelaavaa Brentfordia, jonka kanssa O’Shaughnessy teki kahden vuoden sopimuksen elokuussa 2014.


title: Daniel O’Shaughnessy

text: Syntymäkaupungissaan Riihimäellä jalkapalloilun aloittanut O’Shaughnessy on juniorina pelannut myös FC Hongassa ja Helsingin Jalkapalloklubissa, sekä HJK:n reservijoukkueessa Klubi 04:ssä, ennen siirtymistään FC Metziin vuonna 2012. Ranskassa hän pelasi seuran reservijoukkueessa CFA-liigassa, kunnes kesällä 2014 siirtyi Englantiin. Suomen ikäkausimaajoukkueita O’Shaughnessy on edustanut 15-vuotiaista lähtien. Hänen isoveljensä on jalkapalloilija Patrick O’Shaughnessy. Kaksoiskansalaisuuden johdosta myös Irlannin nuorten maajoukkueet ovat olleet kiinnostuneita O’Shaughnessyn veljeksistä.


title: Daniel O’Shaughnessy

text: Syyskuussa 2015 hän siirtyi lainalle Braintree Towniin tehden yhden kuukauden sopimuksen.


title: Daniel O’Shaughnessy

text: Hän teki debyyttinsä Suomen maajoukkueessa 10. tammikuuta 2016 Ruotsia vastaan.


title: Aubervilliers

text: Aubervilliers [obɛʁvilje] on Ranskan kunta Pariisin pohjoisella esikaupunkivyöhykkeellä, noin 7 kilometriä Pariisin keskustasta koilliseen. Se kuuluu Saint-Denis’n arrondissementtiin Seine-Saint-Denis’n departementissa.


title: Aubervilliers

text: Aubervilliersin läpi kulkee Saint-Denis’n kanava.


title: Aubervilliers

text: Aubervilliersiin pääsee Pariisin metrolinjalla 7, jonka asemat "Aubervilliers-Pantin-Quatre Chemins" ja "Fort d'Aubervilliers" sijaitsevat kunnan etelärajalla. RER-junalinjan asema "Corneuve-Aubervilliers" on kunnan pohjoisrajan takana.


title: Aubervilliers

text: Aubervilliersin naapurikunnat ovat etelässä Pariisi, lännessä Saint-Denis, pohjoisessa La Corneuve ja idässä Pantin.


title: Antoine Diot

text: Antoine Diot (s. 17. tammikuuta 1989 Bourg-en-Bresse) on ranskalainen koripalloilija.


title: Antoine Diot

text: Takamiehenä pelaava Diot on pelannut seurajoukkueurallaan ranskalaisjoukkueissa. Ranskan maajoukkueessa hän on voittanut pronssia vuoden 2014 MM-kilpailuista ja Euroopan mestaruuden Sloveniasta 2013. Diot valittiin myös Ranskan vuoden 2015 EM-kilpailujen joukkueeseen, mutta hän loukkantui harjoituksissa ja joutui vetäytymään turnauksesta. Hänen tilalleen nimettiin Thomas Heurtel.


title: HC Gherdëina

text: HC Gherdëina on jääkiekkojoukkue Grödenin kaupungista, Italiasta. Joukkue pelaa Italian pääsarjassa Serie A:ssa. Joukkue on perustettu vuonna 1927.


title: Mikko Sydänmaanlakka

text: Mikko Sydänmaanlakka (s. 4. joulukuuta 1971) on suomalainen kilpauransa päättänyt koripalloilija.


title: Mikko Sydänmaanlakka

text: Kouvojen kasvatti Sydänmaanlakka edusti kasvattajaseuraansa pääsarjassa yhteensä viisi kautta vuosien 1993–1999 välillä. Vuosina 2001–2003 hän pelasi seuran reservijoukkueessa. Sydänmaanlakka saavutti Kouvoissa kaksi Suomen mestaruutta, kaksi SM-hopeaa, yhden cup-mestaruuden ja yhden cup-hopean. Kaudella 1993–1994 hänet valittiin Korisliigan vuoden tulokkaaksi. Sydänmaanlakka pelasi urallaan myös seitsemän A-nuorten maaottelua.


title: Mikko Sydänmaanlakka

text: Kouvot on jäädyttänyt Sydänmaanlakan pelipaidan.


title: Juha Hämäläinen (professori)

text: Juha Hämäläinen (s. 10. maaliskuuta 1954 Imatra) on Itä-Suomen yliopiston (aiemmin Kuopion yliopiston) sosiaalityön ja sosiaalipedagogiikan professori ja yhteiskuntatieteiden laitoksen johtaja vuodesta 1998. Hän on tutkinut erityisesti lastensuojelun historiaa ja sosiaalityön eettisiä kysymyksiä sekä sosiaalipedagogiikan ja sosiaalityön teoriaa. Hän on tehnyt tutkimustyötä myös Saksassa. Hänellä on viisi lasta.


title: Peter Muhonen

text: Peter Muhonen (s. 25. helmikuuta 1972) on suomalainen kilpauransa päättänyt koripalloilija.


title: Peter Muhonen

text: Hyvinkään Tahkon kasvatti Muhonen pelasi miesten SM-sarjassa yhteensä kuusi kautta vuosien 1992–1998 välillä edustaen Tapiolan Honkaa ja Helsingin NMKY:tä. Kaudella 1992–1993 hänet valittiin Korisliigan vuoden tulokkaaksi.


title: Peter Muhonen

text: Suomen maajoukkueessa Muhonen kuului 34 ottelun kokoonpanoon vuosien 1990–1997 välillä. Hän pelasi maajoukkueessa 1,6 pisteen ottelukohtaisella keskiarvolla ja teki maajoukkueen piste-ennätyksensä, yhdeksän pistettä, Liettuaa vastaan marraskuussa 1995.


title: This Is the End

text: This Is the End on vuonna 2013 ensi-iltansa saanut Seth Rogenin ja Evan Goldbergin ohjaama komediallinen katastrofielokuva. Sen pääosissa esiintyvät Rogen, James Franco, Jonah Hill, Jay Baruchel, Danny McBride ja Craig Robinson. He esittävät liioiteltuja versioita itsestään maailmanlopun jälkeisessä maailmassa. Elokuvan ensi-ilta oli 12. kesäkuuta 2013. Se menestyi hyvin ja tuotti 126 miljoonaa dollaria maailmanlaajuisesti.


title: Olli Nikitin

text: Olli Nikitin (s. 24. helmikuuta 1981) on suomalainen kilpauransa päättänyt koripalloilija.


title: Olli Nikitin

text: Tapiolan Hongan kasvatti Nikitin pelasi miesten SM-sarjassa yhteensä kahdeksan kautta vuosien 1999–2007 välillä edustaen Espoon Honkaa ja Pussihukkia. Lisäksi hän oli mukana Espoon Hongan kokoonpanossa vuonna 1998. Vuosina 2007–2010 Nikitin edusti Hongan reservijoukkuetta. Nikitin saavutti Hongassa Suomen mestaruuden vuosina 2003 ja 2007, SM-pronssia vuonna 2006 ja Suomen cupin hopeaa vuonna 2006. Hän antoi helmikuussa 2007 500. koriin johtaneen syöttönsä miesten pääsarjassa.


title: Olli Nikitin

text: Suomen maajoukkueessa Nikitin pelasi 14 ottelua vuosina 2003–2004. Hän pelasi maajoukkueessa 5,4 pisteen ottelukohtaisella keskiarvolla ja teki maajoukkueen piste-ennätyksensä, 16 pistettä, Viroa vastaan joulukuussa 2003.


title: Neuilly-sur-Marne

text: Neuilly-sur-Marne on Ranskan kunta Pariisin itäisellä esikaupunkivyöhykkeellä, noin 12 kilometriä Pariisin keskustasta itään. Noin 77 000 asukkaan kunta kuuluu Le Raincyn arrondissementtiin Seine-Saint-Denis’n departementissa.


title: Neuilly-sur-Marne

text: Neuilly-sur-Marnen läpi kulkevat Marnejoki ja Vairesin kanava.


title: Neuilly-sur-Marne

text: Vuonna 1892 kunnan lounaisesta alueesta erotettiin omaksi kunnakseen Neuilly-Plaisance. Neuilly-sur-Marnen muut naapurikunnat ovat luoteessa Villemonble, pohjoisessa ja koillisessa Gagny, idässä Gournay-sur-Marne ja etelässä Noisy-le-Grand.


title: Neuilly-sur-Marne

text: Lähin RER-paikallisjuna-asema on Neuilly-Plaisancen puolella 1,3 kilometriä Neuilly-sur-Marnen keskustasta. Kaksi isoa "Route nationale" -tietä, itä-länsisuuntainen RN34 ja etelä-pohjoissuuntainen RN370 risteävät Neuillyssä.


title: Auringonnousu (albumi)

text: Auringonnousu on Jari Sillanpään vuonna 1997 julkaistu kolmas studioalbumi. Albumi nousi suoraan Suomen virallisen albumilistan ensimmäiseksi maaliskuussa 1997. Yhteensä se oli 40 myydyimmän albumin joukossa 24 viikkoa. Albumia on myyty yli 160 000 kappaletta.


title: Auringonnousu (albumi)

text: Albumilta radiohiteiksi muodostuivat kappaleet ”Bum bum bum” sekä nimikappale ”Auringonnousu”, joista ensin mainittu nousi radiolistan toiseksi ja jälkimmäinen ensimmäiseksi.


title: Noisy-le-Grand

text: Noisy-le-Grand () on Ranskan kunta Pariisin itäisellä esikaupunkivyöhykkeellä, noin 15 kilometriä Pariisin keskustasta itään. Se kuuluu Le Raincyn arrondissementtiin Seine-Saint-Denis’n departementissa. Se on osa uuden Marne-la-Vallée-kaupungin Porte de Paris -nimistä sektoria. Vuoden 2012 väestölaskennassa kunnassa oli 62 592 asukasta, joista suuri osa on maahanmuuttajia Afrikasta ja Kaukoidästä.


title: Noisy-le-Grand

text: Noisy-le-Grand koostuu 19 historiallisesta alueesta ():


title: Noisy-le-Grand

text: Noisy-le-Grandin naapurikunnat ovat lännessä Bry-sur-Marne, luoteessa Neuilly-Plaisance, pohjoisessa Neuilly-sur-Marne, koillisessa Gournay-sur-Marne, idässä Champs-sur-Marne ja Émerainville, kaakossa Pontault-Combault, etelässä Le Plessis-Trévise ja lounaassa Villiers-sur-Marne.


title: Noisy-le-Grand

text: RER-paikallisjunien linjat A ja E kulkevat Noisy-le-Grandiin.


title: Marisha Rasi-Koskinen

text: Marisha Rasi-Koskinen (s. 1975 Jyväskylä) on suomalainen kirjailija. Varsinaiselta koulutukseltaan hän on psykologian maisteri, joka työskentelee koulupsykologina. Nykyään Tampereella asuvan Rasi-Koskisen esikoisteos "Katariina" ilmestyi vuonna 2011. Hänen kolmas romaaninsa "Vaaleanpunainen meri" oli yksi vuoden 2015 Runeberg-palkinnon ehdokkaista.


title: Jarno Mällinen

text: Jarno Mällinen (s. 22. tammikuuta 1965 Helsinki) on suomalainen muusikko ja kirjailija. Parhaiten hänet tunnetaan oululaisen Radiopuhelimet-yhtyeen lauluntekijänä ja kitaristina. Mällinen on soittanut myös muun muassa Kansanturvamusiikkikomissiossa. Hän on työskennellyt toimittajana Kaleva-sanomalehdessä sekä freelancer-toimittajana. Mällinen on syntynyt Helsingissä ja muuttanut yhdeksänvuotiaana Ouluun. Hänen isänsä oli Kalevan pitkäaikainen päätoimittaja Teuvo Mällinen.


title: Jarno Mällinen

text: Mällisen esikoisromaani "Kieroonkasvukertomus" ilmestyi vuonna 2011. Se perustuu osittain Radiopuhelimien ja teatteriohjaaja Juha Hurmeen yhdessä toteuttamaan musiikkinäytelmään "Tommi", jota esitettiin Nälkäteatterin ja Oulun kaupunginteatterin yhteistuotantona vuonna 2005. Mällisen tekstejä on julkaistu myös Like Kustannuksen "Radiopuhelimet"-kirjassa, joka ilmestyi 2006. Hänen toinen romaaninsa "Hiekkaan piirretty hirviö" sijoittuu lehdistömaailmaan. Kolmas romaani Kotirintama kertoo leski-isän ja tämän pojan elämästä jatkosodan aikaisessa Pohjois-Suomessa. Teos sai erittäin positiivisen vastaanoton.


title: NoViolet Bulawayo

text: NoViolet Bulawayo (oik. Elizabeth Zandile Tshele, s. 12. lokakuuta 1981 Tsholotsho) on zimbabwelainen kirjailija. Nykyään Yhdysvalloissa asuva Bulawayo on opiskellut muun muassa Texasin A&M-yliopistossa sekä Cornellin yliopistossa New Yorkissa.


title: NoViolet Bulawayo

text: Bualwayon kehuttu esikoisromaani "Me tarvitaan uudet nimet" (We Need New names) ilmestyi vuonna 2013. Se oli ehdolla muun muassa "Los Angeles Times" ja "The Guardian" -lehtien kirjallisuuspalkintojen sekä Man Booker Prizen saajaksi.


title: Super Bowl XLIX

text: Super Bowl XLIX oli 49. Super Bowl -ottelu. Se pelattiin Glendalessa, Arizonan osavaltiossa 1. helmikuuta 2015. Ottelussa kohtasivat New England Patriots ja Seattle Seahawks.


title: Super Bowl XLIX

text: Ottelun voitti New England Patriots lukemin 28–24. Kyseinen voitto oli joukkueelle sen historian neljäs.


title: Abovjan

text: Abovjan () on kaupunki Armenian keskiosassa, Jerevanin pohjoispuolella sijaitsevassa Kotajk'in maakunnassa. Vuoden 2011 väestönlaskennan aikaan kaupungin asukasluku oli 43 495; vuosikymmen aiemmin asukkaita oli 44 569 (2001).


title: Abovjan

text: Abovjan sijaitsee Jerevanista vain 15 kilometriä koilliseen, pääkaupungista pohjoiseen johtavan valta- ja rautatien varrella. Sinne saapuu pääkaupungin kautta kulkeva rataosuus Masis (pääradan risteysasema)–Jerevan–Arabkir–Abovjan–Nurnus (risteysasema)–Narentsavan–Hrazdan.


title: Super Bowl 50

text: Super Bowl 50 oli järjestyksessään 50. Super Bowl -ottelu. Se oli NFL-liigan loppuottelu, joka pelattiin 7. helmikuuta 2016 Kalifornian Santa Clarassa. Super Bowl 50 on ensimmäinen loppuottelu jonka nimessä ei käytetä roomalaista järjestyslukua. Itse ottelu oli puolustusvoittoista, eikä kummankaan joukkueen pelinrakentaja Cam Newton ja Peyton Manning olleet parhaimmillaan. Broncos voitti ottelu 24–10. Ottelun parhaaksi pelaajaksi valittiin Broncosin puolustaja Von Miller.


title: Gavar

text: Gavar () on Armenian itäosassa sijaitsevan Geghark'unik'in maakunnan keskuskaupunki, noin 8 kilometriä Sevanjärvestä länteen. Vuoden 2011 väestönlaskennan aikaan kaupungin asukasluku oli 20 765; selvästi vähemmän kuin vuosikymmen aiemmin (26 621 vuonna 2001).


title: Gavar

text: Gavar sijaitsee linnuntietä noin 56 kilometriä Armenian pääkaupunki Jerevanista itäkoilliseen, mutta maanteitse pääkaupungista on kaupunkiin 98 kilometriä.


title: Vardenis

text: Vardenis () on kaupunki ja piirikuntakeskus Armenian itäosan Geghark'unik'in maakunnassa, kahdeksan kilometriä Sevanjärven kaakkoispuolella. Vuoden 2011 väestönlaskennan aikaan kaupungin asukasluku oli 12 685, eli asukasluku pysyi kutakuinkin vuosikymmen aiemmissa lukemissa (12 753 vuonna 2001).


title: Vardenis

text: Vardenis on Armenian vanhimpia asuttuja paikkoja. Kaupungissa ja sen lähistöllä on satoja kulttuurihistoriallisesti merkittäviä kohteita, joista osa on yli 2000 vuotta vanhoja, ajalta ennen ajanlaskun alkua. Kohteisiin kuuluvat Makenatsin luostari, Sotkin basilica, monet kappelit, hautaholvit ajalta 1.-3. vuosituhannelta eaa., ja keskiaikaiset armenialaiset ristikivet (hatškar, խաչքար; խաչ xačʿ "risti" + քար kʿar "kivi").


title: Vardenis

text: Kaupunki sijaitsee maanteitse 170 kilometriä Armenian pääkaupunki Jerevanista itään ja 75 kilometriä maakuntakeskus Gavaista itäkaakkoon.


title: Sevan (kaupunki)

text: Sevan () on kaupunki ja piirikunnan keskus Armenian itäosassa sijaitsevassa Geghark'unik'in maakunnassa, Sevanjärven luoteisrannalla, 54 kilometriä Jerevanista koilliseen. Vuoden 2011 väestönlaskennan aikaan kaupungin asukasluku oli 19 229 (kylineen 20 608 as.; vuonna 2001: 22 911 as.).


title: Sevan (kaupunki)

text: Sevan perustettiin vuonna 1842 Venäjän keisarikunnan kylänä ja tunnettiin nimellä Jelenovka vuoteen 1935 asti. Tuolloin paikkakunta nimettiin viereisen, Kaukasian suurimman järven mukaan Sevaniksi. Sevanin kaupungin koillisosissa on Sevanjärveen kurkottuva niemi (joka ennen Stalinin ajan Sevanjärven vedenpinnan laskua oli saari), jossa sijaitsee 800-luvulta peräisin oleva Sevanin luostari (Sevanavank; (Սևանավանք, Sevanavank, missä vank tarkoittaa armeniankielessä mm. luostaria). Kaupungin pohjoispuolella on kyklooppimuuria sisältävä Metsepin linnoitus. Kaupungin lähistöllä on vuonna 1978 perustettu Sevanin kansallispuisto. Nykyään seudulla on etenkin kesäkaudella maatalouteen, kalastukseen ja turismiin liittyviä toimintoja. Lyhyen kesäkauden aikana kaupunki on suosittu rantalomakohde.


title: Edgren

text: Edgren on seuraavien henkilöiden sukunimi:


title: Jegvard

text:
Jegvard () on kaupunki Armenian keskiosassa, Jerevanin pohjoispuolella sijaitsevassa Kotajk'in maakunnassa. Jegvard sijaitsee vain noin 15 kilometriä Jerevanista pohjoiseen. Vuoden 2011 väestönlaskennan aikaan kaupungin asukasluku oli 11 672, eli likimain sama kuin vuosikymmen aiemmin (11 627 vuonna 2001).
Kaupungin nähtävyyksiin kuuluu muun muassa vuodelta 1301 peräisin oleva Jegvardin kirkko, joka on rakennettu vanhemman, 5. - 6. vuosisadalta olevan basilikan raunioiden läheisyyteen. Jo muinoin sammunut tulivuori (Arai ler) nousee Jegvardin laavatasangon pohjoispäässä.


title: Brasilia talviolympialaisissa 2014

text: Brasilia osallistui Sotšin talviolympialaisiin 2014. Brasiliaa edusti 13 urheilijaa seitsemässä eri urheilumuodossa. Avajaisissa joukkueen lipunkantajana toimi hiihtäjä ja ampumahiihtäjä Jaqueline Mourão.


title: Brasilia talviolympialaisissa 2014

text: Brasilia sai olympialaisten alppihiihtoon kaksi maapaikkaa.


title: Brasilia talviolympialaisissa 2014

text: Brasilia sai yhden maapaikan naisten ampumahiihtoon. Jaqueline Mourão edusti Brasiliaa ampumahiihdon lisäksi maastohiihdossa.


title: Brasilia talviolympialaisissa 2014

text: Brasilia sai kaksi maapaikkaa maastohiihtoon.


title: Brasilia talviolympialaisissa 2014

text: Isadora Williams sai paikan taitoluisteluun ensimmäisenä brasilialaisena.


title: Brasilia talviolympialaisissa 2014

text: Brasilia sai yhden maapaikan freestylehiihtoon. Olympiavoimistelija Laís Souzan oli tarkoitus edustaa Brasiliaa, mutta hänelle sattuneen vakavan onnettomuuden vuoksi kilpailemaan pääsi Joselane Santos.


title: Brasilia talviolympialaisissa 2014

text: Brasilia sai kaksi maapaikkaa lumilautailuun.


title: Vedi

text: Vedi () on kaupunki Armeniassa, Jerevanin eteläpuolella sijaitsevassa Araratin maakunnassa, noin 45 kilometriä Jerevanista kaakkoon. Vuonna 2011 kaupungin väkiluku oli 11 384 (vuonna 2001: 12 963).


title: Ararat (kaupunki)

text: Ararat () on kaupunki Armeniassa, Jerevanin eteläpuolella sijaitsevassa Araratin maakunnassa. Ararat sijaitsee maanteitse vajaa 50 kilometriä Jerevanista kaakkoon. Vuonna 2011 kaupungin oli 20 235 asukasta (vuonna 2001: 20 480 as.).


title: Stepanavan

text: Stepanavan () on kaupunki Armenian pohjoisosan Lorrin maakunnassa, 157 kilometriä Jerevanista pohjoiseen. Kaupungin väkiluku oli 13 086 (kylineen 13 443, vuonna 2011). Vuosikymmen aiemmin asukkaita oli kolmisen tuhatta enemmän (16 735 vuonna 2001).


title: Spitak

text: Spitak () on kaupunki Armenian pohjoisosan Lorrin maakunnassa, 20 kilometriä Vanadzorista länteen ja runsas 90 kilometriä pääkaupunki Jerevanista pohjoiseen. Vuonna 2011 väkiluku oli 12 881 (vuonna 2001: 14 984 as.).


title: Spitak

text: 7. joulukuuta 1988 kaupunki vaurioitui pahasti Spitakin maanjäristyksessä ja 25 000 ihmistä menehtyi.


title: Alaverdi

text: Alaverdi () on kaupunki Armenian pohjoisosan Lorrin maakunnassa, Georgian rajan lähellä. Kaupungin väkiluku oli 13 343 (kylineen 13 855, vuonna 2011). Vuosikymmen aiemmin asukkaita oli nelisen tuhatta enemmän (17 296 vuonna 2001).


title: Masis

text: Masis () on kaupunki ja rautatien risteyspaikkakunta Armeniassa, pääkaupunki Jerevanin eteläpuolella sijaitsevassa Araratin maakunnassa. Masis on käytännössä 15 kilometriä Jerevanin eteläpuolella sijaitseva esikaupunkialue. Vuonna 2011 Masisin väkiluku oli 20 215 (vuonna 2001: 21 376).


title: Masis

text: Masis on merkittävä rautateiden risteyspaikkakunta Armeniassa. Sinne saapuu Georgian Tbilisistä Armenian länsiosien läpi kulkeva maan päärata Tbilisi–Armenian raja–Ajrum–Gjumri (risteysasema)–Armavir–Masis (risteysasema). Sieltä lähtee toinen rata pohjoiseen Masis–Jerevan–Arabkir–Abovjan–Nurnus (risteysasema)–Narentsavan–Hrazdan–Ijevan–Azerbaidžanin raja–Qazax (Gazah). Kolmas ratayhteys vie kaakkoon Azerbaidžaninin Nahitševan autonomisen tasavaltaan ja sen kautta Armenian kaakkoisnurkkaan (mm. Megri) ja edelleen Azerbaidžaniin, kohti Bakua.


title: Masis

text: Valtatie M-2 Armenian kaakkoisosiin kulkee kaupungin itäpuolitse. Tältä erkanee Jerevanin itäpuolinen kehätieosuus (M-15) Masisin pohjoispuolella. Yhdessä nämä muodostavat osan pohjoisessa Tbilisiin jatkavaa eurooppatietä E117.


title: Masis

text: Suuren neuvostotietosanakirjan (1969–1978) mukaan Masis oli tuolloin piirikeskuksena toimiva kaupunkityyppinen taajama, jossa vuonna 1973 oli 8 000 asukasta. Paikkakunnalla oli rautatieasema, säilyketuotantoa, aaltokartonkitehdas, ja rakenteilla oli puusepäntuotteiden tehdas.


title: Tšarentsavan

text: Tšarentsavan () on kaupunki Armenian keskiosassa, Jerevanin pohjoispuolella sijaitsevassa Kotajk'in maakunnassa. Tšarentsavan sijaitsee noin 27 kilometriä Jerevanin keskustasta pohjoiskoilliseen. Kaupungin väkiluku oli 20 363 (vuonna 2011). Vuosikymmen aiemmin asukkaita oli 25 039 (vuonna 2001).


title: Les Authieux-sur-le-Port-Saint-Ouen

text: Les Authieux-sur-le-Port-Saint-Ouen on Ranskan kunta Haute-Normandien hallintoalueen Seine-Maritimen departementin Rouenin arrondissementin Boosin kantonissa. Vuoden 2012 väestönlaskennassa kunnassa asui 1 213 asukasta. Väkiluku on nelinkertaistunut 1960-luvun alusta.


title: Les Authieux-sur-le-Port-Saint-Ouen

text: Les Authieux-sur-le-Port-Saint-Ouen on maatalouteen ja metsänhoitoon keskittyvä kylä Seinejoen varrella noin 11 kilometriä Rouenista etelään. Kylässä risteävät tiet D7, D13 ja D91.


title: Les Authieux-sur-le-Port-Saint-Ouen

text: Les Authieux-sur-le-Port-Saint-Ouenin asukkaista käytetään nimitystä "Authipontains".


title: Les Authieux-sur-le-Port-Saint-Ouen

text: Kylän nähtävyyksiä ovat 1200-luvulta peräisin oleva Saint Saturnin -kirkko ja 300-metrinen luola vuorenrinteessä.


title: Maonanit

text: Maonanit ovat yksi Kiinan virallisesti tunnustamista 55:tä etnisestä vähemmistöryhmästä. Vuoden 2000 väestönlaskennan mukaan heitä oli yhteensä 107 166 ja he asuvat pääosin Guangxin autonomisella alueella Huanjiangin ja Hechin piirikunnissa (Hechin piirikunta on nykyään Jinchengjiangin kaupunkipiiri Hechi-nimisessä prefektuuritason kaupungissa). Maonanin kieli kuuluu thailaisiin kieliin.


title: Maonanit

text: Maonanien alkuperästä ei ole tutkijoiden joukossa täyttä yksimielisyyttä. Maonanit jakautuvat viiteen sukuryhmään, jotka käyttävät sukunimiä Tan, Lu, Meng, Yan ja Wei. Tan-suku on näistä suurin ja heidän oman perinteensä mukaan he tulivat nykyisille alueilleen Hunanista. Muut suvut juontavat puolestaan juurensa Fujianiin ja Shandongiin. Sitä mikä yhdisti eri alueilta tulleet ryhmät yhdeksi etniseksi ryhmäksi ei tiedetä. Maonanit alkoivat sekoittua han-kiinalaisiin 1300-luvulta lähtien ja he ovatkin sittemmin kiinalaistuneet voimakkaasti.